Borjan predložio, saigrači oberučke prihvatili! Njegoš: ''Brzo smo se organizovali!'' - Sportske.net\nJoš jedan primer humanosti stiže iz Crvene zvezde.\nCrveno slovo u istoriji Crvene zvezde - Dan kada je legenda otišla u besmrtnePlan kao u Bundesligi, Superliga ponovo u maju?!Karasi se seća velikih boginja, evo kako je to bilo 1972!Nije samo Terzić, čitanju se posvetio i predsednik Zvezde, ima i preporuku za Borjana!Terza dobio informaciju, kada se nastavlja Superliga Srbije?\nZnate već da je kapiten Crvene zvezde Milan Borjan, zajedno sa saigračem Radovanom Pankovim učestvovao u pakovanju poklon-paketa za beogradske penzionere prethodnih dana, ali nije to jedini humani gest ovih dana od strane Zvezdinih fudbalera.\nMladi vezista crveno-belih Njegoš Petrović otkrio je da je Borjan pokrenuo još jednu akciju, koja je takođe uspešno realizovana.\n''Kapiten Milan Borjan nam je pre nekoliko dana poslao svima poruku kako bi nas pozvao da svi zajedno pomognemo u ovoj situaciji u kojoj smo se našli. Predložio nam je šta da uradimo, a mi smo kao jedna velika porodica i tim to oberučke prihvatili, vrlo brzo se organizovali, i nadam se da su respiratori već stigli.\nMislim da smo zajedno sa klubom koliko-toliko pomogli ljudima kojima je to neophodno'', izjavio je Petrović za Zvezda TV.\nOno čime svi zajedno treba da iz dana u dan doprinosimo skorom obuzdavanju epidemije koronavirusa jeste da što duže ostanemo u svojim domovima. Naravno, tu preporuku poštuje i Petrović, koji je već našao lepu zanimaciju ovih dana.\n''U slobodno vreme radim kao što i verovatno većina nas. Ujutru kada ustanem uvek odradim trening, tu su mi mlađi brat i devojka. Pokušavamo da budemo kreativni, radimo neke nove stvari, gledamo serije.\nPredlažem svima i aplikaciju 'Ne ljuti se čoveče', u kojoj putem interneta možete igrati sa svojim drugarima veoma zabavnu društvenu igru. Ja to igram svaki dan sa svoja tri najbolja druga i mogu reći da mi nije dosadno. Trudimo se da nam dani ne budu isti.\nOd skora sam počeo i da sviram gitaru, sada imam vremena i za to, vežbam često i nadam se da ću u ovom teškom periodu i naučiti nešto'', objašnjava Petrović.


NBA šampioni u čudu gledali Jokićev pas! | Skandalozno\nNBA šampioni u čudu gledali Jokićevu asistenciju! – VIDEO\nZagrevanje za novu NBA sezonu je počelo, a ove godine se očekuje da ona bude jedna od najuzbudljivijih ikada!\nMnogobrojni mega trejdovi uslovili su da nekoliko ekipa napravi veoma moćne timove, a takođe će i Srbima biti interesantnije da prate NBA zbog čak šest srpskih igrača, koliko će ih biti ove godine.\nPol Milsap je bio najefikasniji u redovima Denvera sa 22 poena uz 11 skokova, i pokazao je da će biti ogromno pojačanje za Nagetse u predstojećoj sezoni. Pratili su ga još Emanuel Mudijai sa 19 i Mejson Plamli sa 12 poena i 10 skokova.\nBudite prvi sa komentarom na članku "NBA šampioni u čudu gledali Jokićevu asistenciju! – VIDEO"


Obnavlja se rad savetovališta za dijabetes\nBeta 10. novembra 2015. 14:00\nMinistar zdravlja Srbije Zlatibor Lončar najavio je danas da bi do kraja godine u svim domovima zdravlja u Beogradu trebalo da ponovo počnu da rade savetovališta za dijabetes, a mreža će se širiti u skladu s kadrovskim i organizacionim mogućnostima.\nTakva savetovališta su od oktobra počela da rade u 28 od 40 domova zdravlja, a do kraja godine očekuje se da mreža u Beogradu bude potpuna.\nNa sednici skupštinskog Odbora za zdravstvo Lončar je naveo podatak da u Srbiji oko 710.000 ljudi boluje od dijabetesa, koji je peti vodeći uzrok smrtnosti.\nLončar je rekao da u Srbiji oko 465.000 obolelih zna za svoju bolest, još 245.000 osoba nema postavljenu dijagnozu i ne leči se, dok jedna trećina pacijenata već ima jednu ili više komplikacija u trenutku otkrivanja dijabetesa.\nMinistar je naveo da su troškovi namenjeni lečenju brojnih, ozbiljnih komplikacija u 2013. godini iznosili 242 miliona evra.\nOn je izneo da u svetu svaka dvanaesta osoba ili 387 miliona ljudi ima dijabetes, dok svakih sedam sekundi jedna osoba umre od posledica dijabetesa.\nUkoliko se taj trend nastavi, upozorio je ministar, 2035. godine biće 592 miliona ljudi obolelih od te bolesti, a najveći porast se očekuje u zemljama s niskim i srednjim primanjima, kojima pripada i Srbija.“Unapredjenje zdravstvene zaštite od šećerne bolesti u dijagnostici i terapiji, biće ubuduće jedan od prioriteta Ministarstva“, poručio je Lončar.\nDanašnja sednica Odbora bila je posvećena obeležavanju Svetskog dana borbe protiv dijabetesa.\nStela Prgomelja iz Udruženja obolelih „Plavi krug“ pohvalila je ponovno uvodjenje savetovališta za dijabetes.\nOna je, medjutim, navela da ima još problema sa kojima se oboleli suočavaju, poput nedovoljnog broja pedijatara – endokrinologa u pojedinim delovima Srbije, nedovoljnog potrošnog materijala, kao i nedostatka novih terapija.\nPitao Haso Muju:\n- Je li Mujo, kad ono pada Prvi maj.\n- Valjda petog ili šestog, ne znam tačno.


Cibona - Crvena Zvezda: Analiza utakmice | Sportske Kladionice\nHome Sportsko klađenje Prognoze utakmica Cibona – Crvena Zvezda: Analiza utakmice\nU nedelju igra se jedna od klasičnih utakmica u regionalnoj ABA Ligi, pošto u Zagrebu domaća Cibona dočekuje Euro League tim, Beogradsku Crvenu Zvezdu. Ni jedni ni drugi nisu startovali u regionalnom takmičenju kako je bilo za očekivati, te je ova utakmica vrlo bitna za oba sastava. Pre svega za Crvenu Zvezdu, kojoj su mnogi predviđali da će da se prošeta kroz ovo takmičenje, a oni su kiksali već dva puta u prva četiri kola. Sa druge strane Cibona se nalazi u velikoj krizi identiteta i rezultata, te bi pobeda protiv ovako renomiranog protivnika bila veliki plus.\nKao što smo naveli, Cibona se nalazi u priličnoj krizi identiteta i rezultata. Ove sezone budžet je opet skroman i ne očekuju se nemoguće stvari u regionalnom šampionatu. U prva četiri kola Cibona je ostvarila samo jednu pobedu uz tri poraza. U prva tri kola doživeli su tri poraza, prvo od Mornara iz Bara (88-92), zatim od Cedevita Olimpije (70-79) i od FMP Beograda (63-81). Prvu pobedu ostvarili su u prošlom kolu protiv isto prilično loše ekipe Zadra, koju su pobedili na gostovanju 82-78.\nSa druge strane ekipa Crvene Zvezde igra u vrlo napornom ritmu, jer su samo ove nedelje imali dve utakmice u Euro League, prvo gostovanje u Turskoj, pa potom i domaću utakmicu protiv Khimky-a. Na toj utakmici ekipa Crvene Zvezde je izgledala odlično, kao što se od njih i očekuje, te smatramo da je možda došlo vreme da ova ekipa počne da pokazuje dobre igre i u regionalnom prvenstvu. Do sada imaju dve pobede, protiv Primorske 90-64 i FMP Beograd 88-70, dok su izgubili od Budućnosti 81-89 i Krke Novo Mesto 77-79. Realno, malo koja ekipa će ove sezone uspeti da odnese bodove iz Novog Mesta, dok je ekipa budućnosti prilično solidna ekipa.\nOve dve ekipe su odigrale mnogo mečeva u svojoj istoriji, ali gledajući poslednje dve sezone, Crvena Zvezda je pobedila na sva četiri duela. Od četiri pobede samo jedna je bila ispod deset poena, koliko je hendikep danas postavljen od strane kladionica. Ono što je posebno zanimljivo je činjenica da je veći broj utakmica išao na veliki broj poena, što smatramo da bi mogao biti takođe zanimljiv trend.\nKao što smo već naveli Crvena Zvezda je ubedljivo najkvalitetnij ekipa koja se takmiči u ABA Ligi, te ne bi smeli da imaju većih problema sa prosečnom ekipom Cibone. Iz tog razloga smatramo da je najbolje na ovoj utakmici odigrati Crvena Zvezda -9.5 HC (Crvena Zvezda da pobedi sa deset ili više poena razlike na kraju, uključujući i produžetke), koja opklada se plaća solidnom 1.87 kvotom u online sportskoj kladionici 1xBet.


Obilježen Dan sjećanja na stradanje žena u ratu /VIDEO/\nUličnom akcijom na gradskom trgu u Bijeljini aktivistkinje Fondacije Lara obilježile su Dan sjećanja na stradanje žena u ratu u BIH.\nPonovljen poziv za podizanje zasada i proizvodnju crvene paprike /VIDEO/\nU okviru projekta "Jačanje integralne poljoprivredne proizvodnje za smanjenje nezaposlenosti i supstituciju uvoza u prerađivačkoj industriji", radi podrške aktivnostima zasada i uzgoja crvene paprike, ponovljen je javni poziv za nezaposlene građene sa područja Bijeljine.\nDo kraja godine još dvije sjednice Skupštine Grada /VIDEO/\nTrinaesta redovna sjednica Skupštine Grada Bijeljina biće održana 15. decembra 2017. godine, najavljeno je danas nakon međustranačkog sastanka predstavnika stranaka zastupljenih u lokalnom parlamentu.\nPočela "Sedmica iranskog filma" /VIDEO/\nProjekcijom filma “Kćer” u Centru za kulturu počela je manifestacija sedmica iranskog filma.\nJeromonah Dositej: Govoriti reči dobre /VIDEO/\nRiječ je svetinja i veoma je važno šta čovjek govori, treba govoriti riječi dobre, a ne zle, poručio je sabrat manastira Hilandar jeromonah Dositej Hilandarac na sinoćnjem predavanju u Bijeljini, kojim je započeo Božićni ciklus predavanja u organizaciji Misijskog fonda Eparhije zvorničko-tuzlanske.\nVršilac dužnosti rektora Univerziteta u Istočnom Sarajevu Stevo Pašalić rekao je da razvoj društva zavisi najprije od obrazovanja i da je visoko obrazovanje u Srpskoj neophodno ubrzano podizati na viši nivo i dostići evropske standarde da bi u starosnoj grupi između 33 i 35 godina bilo 40 odsto visokoobrazovanih.\nAkcija "Mjesec borbe protiv bolesti zavisnosti" /VIDEO/\nNajviše liječenih zavisnika od droge u Republici Srpskoj je u dobi od 30 godina, ali među njima su i djeca od 15 godina što je uzrast u kojem se najčešće prvi put i sreću sa drogama, izjavio je danas u Bijeljini predsjednik Komisije za suzbijanje zloupotrebe opojnih droga u Republici Srpskoj Milan Latinović.


Dobra knjiga - Definicija ljubavi Marije Đoni - Beletristika (strani pisci) -\nDefinicija ljubavi Marije Đoni roman je koji povezuje različite ljudske istorije, ljubav, bračni život, političke funkcije, špijunažu, nasilje nad ženama na onim mestima i od onih ljudi od kojih se to najmanje očekuje. Može se čitati i kao ljubavni i kao istorijski roman, kao politički triler i kao psihološka analiza. Iako je radnja smeštena u Pokrajini u kojoj se govori jezikom komandovanja i u romanu se pojavljuju istorijski podaci i imena ličnosti sa Kosova druge polovine XX veka, autor nijednom ne pominje naziv mesta, niti albanski jezik. Ovaj roman kritičari smatraju jednim je od najlepših i najbolje napisanih dela savremene proze na albanskom jeziku.\nAutor: Veton Suroi\nPrevodilac: Đorđe Božović\nU romanu Milijarder Vetona Suroija predstavljen je jedan dan tokom hiperinflacije devedesetih na Kosovu, koji pokazuje presek jednog dela urbanog kosovskog društva, i to njenog albanskog dela, i način na koji on doživljava represiju Miloševićevog ...


7 Jun 2016.\nRenovirano ORL odeljenje na Istitutu za majku i dete\n– Odeljenje za ORL na Institutu za zdravstvenu zaštitu majke i deteta Srbije „Dr Vukan Čupić“ renovirano je zahvaljući projektu „Veliko srce“ koji već šestu godinu zaredom sprovode Eurobank i Fondacija “Ana i Vlade Divac“. Posle više od 15 godina od poslednje obnove, ovo odeljenje sada ima nove krevete, kompletno novu kuhinju sa trpezarijom i igraonicu za decu. Vrednost donacije je oko 15.000 evra.\nDirektor Instituta za majku i dete, dr Radoje Simić rekao da je renoviranje ORL odeljenja bila „goruća stvar“ u ovoj ustanovi koja već više od 60 godina brine o deci svih uzrasnih grupa – od prevremeno rođenih beba do školske dece. „Institut je najveća dečja bolnica u regionu gde se godišnje obavi 220.000 pregleda i oko 8 hiljada operacija. ORL je najveće odeljenje na Institutu i na njemu se hospitalizuje više od 2 hiljade dece. Frekventnost prijema obolele dece i njihovih majki je velika, pa je bilo neophodna zamena kreveta i rekonstrukcija kuhinje, trpezarije i igraonice za decu. Hvala Eurobank i Fondaciji Ana i Vlade Divac što su prepoznali napore i predan rad naših lekara“, rekao je dr Radoje Simić.\n„Posle 35 vrtića u celoj Srbiji, zadovoljstvo mi je što smo humanošću preko 22 hiljade korisnika naše kartice u prilici da pomognemo i zdrastvenoj ustanovi koja se bavi zdravljem najmlađih. Renoviranjem ovog odeljenja i nabavkom nove opreme želeli smo da deci koja moraju da budu u bolnici, to vreme što brže prođe. Poseta Insitutu me je uverila da je ova ustanova sa razlogom jedna od vodećih ustanova za lečenje dece i da su bolji uslovi za rad lekara i osoblja najbolja nagrada za njihovu posvećenost,“ poručio je Dušan Mihailović, član IO Eurobank.\nHumanitarni projekat „Veliko srce“ ove godine obeležava šest godina postojanja tokom kojih je obnovljeno 35 vrtića i osnovnih škola širom Srbije, a ovo je prva zdravstvena ustanova obnovljena sredstvima iz ovog projekta.\n„Pokretači smo brojnih humanitarnih projekata medju kojima „Veliko srce“ zaista ima značajno mesto. Ponosni smo zbog njegovog kontinuiteta, raznolikosti vrtića i škola, radosti koje je pružio više od 15 hiljada dece i iznad svega, privrženosti korisnika kartice Eurobanke“, rekla je Snežana Divac, osnivač i predsednik Fondacije „Ana i Vlade Divac“.


UREDBA O NOVČANOJ POMOĆI POLJOPRIVREDNIM GAZDINSTVIMA U CILJU UBLAŽAVANJA POSLEDICA NASTALIH USLED BOLESTI COVID-19 IZAZVANE VIRUSOM SARS-COV-2: Poljoprivrednici nezadovoljni najavljenom pomoći države\nPoljoprivrednici u Srbiji ocenili su da je najavljena suma pomoći iz državnog paketa mera za ublažavanje posledica pandemije virusa COVID-19 od 2,6 milijardi dinara ili oko 22 miliona evra simboličan iznos koji im neće mnogo značiti.\nDodao je da se tek trećina njih, odnosno oko 120.000 do 15.000 aktivno bavi poljoprivredom, a ostali daju zemlju u najam i dobijaju 4.000 dinara po hektaru.\n"Ako tako budu delili ovu pomoć to je bacanje para", rekao je Jakšić.\nPoljoprivrednici od pomoći iz paketa mera Vlade Republike Srbije neće moći, kako je rekao agroekonomista Miladin Ševarlić da natoče ni rezervoar goriva jer će po gazdinstvu dobiti nešto više od 50 evra.\n"Poljoprivreda je od 2012. godine do danas izgubila oko 900 miliona evra jer se ne poštuje zakon da budžet za tu granu mora da iznosi pet odsto u ukupnom budžetu", ukazao je Ševarlić.\nIzvor: Vebsajt N1, 16.04.2020.


Borba bez podela je pobeda za svakoga - IRS\nInternet radnici Srbije su 06.08.2021. bili ispred Narodne Skupštine na protestnoj akciji pod sloganom „Borba bez podela je pobeda za svakoga“ da bi istakli ciljeve dalje borbe za prava internet radnika.\nMi smo spremni da nastavimo borbu za naša prava, zbog toga što neizvesni uslovi u kojima radimo, kao i nestabilnost prihoda koje ostvarujemo, moraju biti uvaženi prilikom definisanja poreskog tretmana internet radnika.\nIRS je na akciji istakao dva osnovna cilja:\n1. Obustavu naplate poreza i doprinosa od 2015.\n2. Fer i održivo pravno i poresko rešenje našeg budućeg statusa.\nZbog aktuelnih izmena Zakona o porezu na dohodak građana, desetine hiljada naših kolega nalazi se u situaciji egzistencijalne ugroženosti zbog poreskog opterećenja predviđenog od 1. januara 2022. i rate reprograma navodnog starog duga koju bi morali da izmiruju istovremeno. Nepredvidive okolnosti koje ovaj vid rada donosi trenutno najbolje na svojoj koži mogu da osete predavači engleskog jezika, koji su preko noći ostali bez posla.\nRazočerenje i nezadovoljstvo moramo da pretvorimo u odlučnost i borbenost, zato vas IRS poziva da ostanemo zajedno u zajedničkoj borbi.


REŠENO! Lazarevački socijalisti predali izbornu listu Opštinskoj izbornoj komisiji (VIDEO)\nSocijalisti u Lazarevcu predaju potpise, Foto: Youtube printscreen/GEM info\nU opštinskom odboru Socijalističke partije Srbije ističu da su uspeli u veoma kratkom vremenskom periodu da prikupe veliki broj potpisa podrške građana Lazarevca\nObjavljeno: 10.03.2020. 18:59h\nKoalicije Socijalističke partije Srbije, Jedinstvene Srbije i Zelenih, predala je Opštinskoj izbornoj komisiji u Lazarevcu listu kandidata za predstojeće izbore.\nOva koalicija prikupila je 1800 potpisa podrške građana Lazarevca, a nosilac liste je Aleksandar Arsenović. On je nakon predaje potpisa izjavio da ovu listu čini veliki broj visokoobrazovanih ljudi i izrazio nadu da će građani na predstojećim izborima pokloniti poverenje koaliciji okupljenoj oko Socijalističke partije Srbije.\nDAČIĆ OBJAVIO: Na izbornoj listi SPS i JS preko 50 odsto mladi i žene\nSPS I JS PREDALI IZBORNU LISTU RIK-u: Listu je potpisalo 18.600 građana\nU opštinskom odboru Socijalističke partije Srbije ističu da su uspeli u veoma kratkom vremenskom periodu da prikupe veliki broj potpisa podrške građana Lazarevca pa se nadaju da je to pokazatelj da će dobiti veliku podršku na predstojećim aprilskim izborima. Od 61 kandidata za odbornika, na listi je 25 žena, rekao je Aleksandar Arsenović, nosilac liste.\nSocijalistička partija Srbije druga je stranka koja je Opštinskoj izbornoj komisiji u Lazarevcu predala listu kandidata, a pre njih je to učinila Srpska napredna stranka. Izbori na svim nivoima biće održani 26. aprila.\nIzbori 2020Lokalni izboriLazarevacSPSJedinstvena SrbijaZeleni


Batocina Info - Страница 3 од 19 - Informativni sajt o mestu Batočina\nObjavljeno 1 новембра, 2020 14 фебруара, 2021 U ovom članku biće predstavljena dva teksta o osvećenju škole i spomen-ploče u Batočini, davne 1933. godine. Tekstovi su originalni… nastavi da čitaš\nObjavljeno 25 октобра, 2020 1 новембра, 2020 Draga deco i vi, odrasli, koji ste još uvek deca, Volite li pustolovine? Ako ste kadri da se prepustite jednoj… nastavi da čitaš\nObjavljeno 23 августа, 2019 2 јуна, 2021 Zavičaj je onaj kraj, koji uvek osećaš negde duboko u sebi. Zauzima posebno mesto negde u tvom telu i duši.… nastavi da čitaš\nŽelimo vam sreće i uspeha u Novoj 2021. godini! … nastavi da čitaš\nPosted on 4 октобра, 2020 4 октобра, 2020 u Dešavanja/Dešavanja u Batočini/Informacije/Vesti\nOduvek sam verovao da će se, ako se posvetiš radu, rezultati pojaviti. Majkl Džordan Kao i svake godine, krajem septembra, jesen je … nastavi da čitaš\nPosted on 10 децембра, 2019 1 јуна, 2020 u Istorija Batočine\nOduvek sam verovao da će se, ako se posvetiš radu, rezultati pojaviti. Majkl Džordan Kao i svake godine, krajem septembra, jesen je zamenila leto. Đaci već uveliko idu u školu, priroda se menja i sve je kao i obično. Međutim, ovaj početak jeseni drugačiji je od ostalih, naročito za nas Batočince. Ovih dana, sugrađane naše… nastavi da čitaš\nPrethodni 1 2 3 4 5 … 19 Next »


Obraćajući se delegatima Izborne skupštine, gradonačelnik Bijeljine LJubiša Petrović je istakao da grad Bijeljina čini sve da unapredi saradnju sa ovim organizacijama, ali i da pomogne borcima i njihovim porodicama da žive životom dostojnim čoveka.\n- Siguran sam da ćemo i sa Organizacijom starešina Vojske Republike Srpske u kontinuitetu unapređivati saradnju i da će ta saradnja biti na obostrano zadovoljstvo - dodao je gradonačlnik Petrović.\nZa predsednika Organizacije starešina Vojske Republike Srpske – Regionalni odbor Bijeljina izabran je pukovnik u penziji Jovica Marković, ratni načelnik štaba Druge majevičke brigade.\nOdbrambeno-otadžbinski rat Bijeljina LJubiša Petrović boračke organizacije\nPRIJEM ZA JUNIORSKE ŠAMPIONE BiH: Gradonačelnik Bijeljine razgovarao sa fudbalerima i upravom FK "Zvijezda 09"\nGRADONAČELNIK LJubiša Petrović organizovao je prijem za juniore Fudbalskog kluba "Zvijezda 09", šampione BiH. Trener Zlatko Krmpotić nije krio zadovoljstvo zbog istorijskog uspeha kluba.\n06. 06. 2021. u 00:11\nBIJELJINSKI REGION DOBIJA PODRUŽNICU UČITELJA: Domaćin profesor Stević, planiran i stručni seminar\nDANAS će Društvo učitelja Republike Srpske, u prostorijama Pedagoškog fakulteta u Bijeljini, osnovati podružnicu Društva za regiju Semberija, rekao nam je prodekan za naučno istraživački rad Univerziteta Istočno Sarajevo, Pedagoškog fakulteta.\n05. 06. 2021. u 21:57\nMARIO Duljić (20) iz Gradiške osuđen je u Okružnom sudu u Banjaluci na tri godine zatvora zbog pljačke sportske kladionice "Vilijams", gde je preteći nožem od radnice oteo 2.500 KM.\n15:53 GRADI SE NAJMODERNIJA KONTROLA LETA U EVROPI: Ministar Momirović obišao radove na izgradnji tornja\n15:50 VELIKA PLJAČKA U KLADOVU: Uhapšena dva lica zbog sumnje da su ukrali 30 000 evra\n15:49 DVADESETORO DECE POZITIVNO NA KORONU: Epidemija ne miruje u Vranju\n84 ĐOKOVIĆ I TEKTONSKI POTRESI: Obrisani bodovi sa osam turnira, ovo je najnovija ATP lista\nDOBRODOŠLI U SRBIJU: Predsednik Vučić sa DŽonijem Depom (VIDEO)


Prihodi UIOBiH veći za 2,27 posto - Zenicablog\nPrihodi UIOBiH veći za 2,27 posto- Prihodi od indirektnih poreza za jedanaest mjeseci 2015. godine iznosili su pet milijardi i 817 miliona KM i veći su za 129 miliona KM ili 2,27 posto u odnosu na isti period 2014., saopćeno je danas iz Uprave za indirektno oporezivanje BiH.\nNa ukupan rast prikupljenih prihoda od indirektnih poreza uticali su i novembarski prihodi koji su iznosili 538 miliona KM, odnosno 14 miliona KM više u odnosu na novembar 2014. godine.\nUIO je za jedanaest mjeseci 2015. godine privredi vratila 983 miliona KM, što je za 76 miliona KM manje u odnosu na isti period prošle godine.\nNeto prikupljeni prihodi koji su otišli u raspodjelu korisnicima za jedanaest mjeseci 2015. godine, a to su država, entiteti i Distrikt Brčko, iznosili su četiri milijarde i 833 miliona KM i veći su za 205 miliona KM u odnosu na prihode koje su sa Jedinstvenog računa korisnici dobili za jedanaest mjeseci 2014. godine.\nU skladu sa Zakonom o uplatama na Jedinstevni račun i raspodjeli prihoda, višak prikupljenih prihoda od indirektnih poreza u iznosu od 205 miliona KM,pripao je entitetima i Distriktu Brčko.\nPo osnovu posebne putarine za izgradnju autoputeva (0,10 KM) za jedanaest mjeseci 2015. godine Federacija BiH je dobila dodatnih 61,7 miliona KM, Republika Srpska 40,8 miliona KM i Distrikt Brčko 2,1 miliona KM.\nTagovi2015 fbih porezi prihodi rs uio bih


Real Madrid mora vratiti 18,4 miliona evra u gradski budžet @ Cafe.ba\nKemal Malovčić: Da nije bilo mene Šerif nikada Ivan Ivanović pitao Moniku Beluči šta čini muškarce OVO NIJE VIĐENO U “GRANDU”: Djevojke IZGLEDOM raspametile Karleuša izvrijeđala Viki, ali ova joj nije ostala Real Madrid mora vratiti 18,4 miliona evra u gradski budžet Fudbal\nIzvor: Nezavisne novine 29.08.2016 u 17:13 h\nFOTO: pixabay.com MADRID - Real Madrid će morati da vrati 18,4 miliona evra u gradski budžet, nakon što je Evropska komisija u julu proglasila nezakonitom isplatu spomenutog iznosa iz javnih izvora, koji je fudbalskom klubu doznačen još 2011. godine, objavila je u ponedjeljak gradonačelnica Madrida.\n"Grad će upotrijebiti sva sredstva kako bi sproveo odluku Evropske komisije (EK) i vratio 18,4 miliona evra koji su isplaćeni Real Madridu", napisala je gradonačelnica Manuela Karmena u saopštenju za medije.\nPrema saznanjima EK sporna isplata datira iz 2011. godine, kad je grad isplatio 22,7 miliona evra odštete madridskom klubu, zbog toga što Real iz tehničkih razloga nije mogao doći u posjed gradskog zemljišta, kojeg je 1998. godine platio 595 000 evra.\nAli, prema nalazima Evropske komisije isplaćena odšteta za 18,4 miliona premašuje realan iznos koji je Real trebao dobiti (4,3 miliona evra).\nU odluci od 4. jula Evropska komisija je napisala kako je zemljište precijenjeno za 18,4 miliona evra, čime je Real Madrid "na nepošten način stekao prednost u odnosu na ostale klubove te sada mora vratiti taj iznos".\nPrema revizorskim izvješćima kompanije Deloitte za prošlu godinu Real Madrid je najbogatiji fudbalski klub na svijetu, koji je u 2015. godini imao 577 miliona evra prihoda.


Dodik uručio Hanu odgovore na upitnik: Članstvo BiH u EU opredjeljenje svih – Haber.ba\nOn je na zajedničkoj konferenciji za novinare sa Hanom istakao da dostavljanje odgovora na pitanja iz Upitnika dodatno približava BiH Evropskoj uniji, a da je članstvo u EU nešto oko čega postoji konsenzus svih u BiH.\nDodik je napomenuo da specifičan sistem odlučivanja u BiH usporava određene aktivnosti, zbog čega se ponovo pokazuje važnost uspostavljenog mehanizma koordinacije, kroz koji se došlo i do odgovara na pitanja iz Upitnika.\nOn je dodao da postoje i neka pitanja na koja nije odgovoreno, ali da će u BiH biti nastavljen rad i na tim temama.\nDodik je podsjetio da je BiH i pred izazovom da konačno formira vlast nakon izbora održanih u oktobru prošle godine, izrazivši uvjerenje da će to biti učinjeno u ovom mjesecu.\n“Očekivanja i EU su na tom planu veoma jasna”, istakao je Dodik.\nVisoki predstavnik EU za susjedske odnose i proširenje Johanes Han rekao je danas da je u BiH potrebno što prije formirati organe vlasti radi nastavka procesa reformi.\nHan je poslije sastanka sa predsjedavajućim Predsjedništva BiH Miloradom Dodikom rekao da je greška vjerovati da nema nikakvog posla od uručivanja odgovora na pitanja iz Upitnika Evropske komisije do objavljivanja njenog mišljenja.\nHan je dodao da je “važno da se ispune očekivanja i da se bude realan”.\nDodik se prethodno sastao sa potpredsjednikom Evropske komisije i visokim predstavnikom EU za spoljne poslove i bezbjednosnu politiku Federikom Mogerini i komesarom Hanom.\nEvropska komisija je dodatna pitanja BiH dostavila 20. juna prošle godine, a najveći broj odnosio se na političke kriterijume – 106, zatim na poglavlje socijalna politika i zapošljavanje 43, poglavlje transportna politika 38, poglavlje pravda, sloboda i bezbjednost 36, te na ekonomske kriterijume 33.\nSvrha dostavljanja odgovora na dodatna pitanja je pojašnjenje prethodno dostavljenih odgovora na pitanja iz Upitnika Evropske komisije, njihova dopuna ili ažuriranje informacija.\nOgovaranje na dodatna pitanja Evropske komisije dio je cjelokupnog procesa koji ima za cilj pripremu mišljenja o zahtjevu za članstvo BiH u EU, a u kojem će Evropska komisija dati detaljnu analizu stanja u zemlji i ocjenu spremnosti da se pređe u narednu fazu odnosa sa EU.\nTeme:EU, izdvojeno, Milorad Dodik, pitanja, Upitnik Evropske komisije


Galeb na pripremama u Grčkoj – U Klinchu\n„Pred početak jake sezone, koja očekuje takmičare Galeba i reprezentativce Srbije, učestvovaćemo na mini pripremama u klubu Posejdonas, a ja ću voditi seminar namenjen trenerima i takmičarima. To će ujedno biti i prilika da se naši borci oprobaju u mečevima sa različitim takmičarima, kako bi se što pre pripremili za brojna i sasvim sigurno naporna takmičenja koja ih očekuju u narednim mesecima. Za prvu ekipu seniora, svaki turnir je od izuzetne važnosti budući da oni za cilj imaju da sakupe što više bodova za olimpijsku listu kako bi se kvalifikovali za Tokio 2020. Milica je za sada na trećoj poziciji, Tijana je na četvrtoj, a Vanja na osmom mestu. Da bi sačuvale te pozicije, i naravno nastavile da se penju, moraju da sakupljaju bodove“, ističe Dragan Jović.\nOsim mini trening kampa tekvondo klub Posejdonas organizovao je i cereminiju dodele priznanja grčkim ali i našim olimpijskim osvajačicama u tekvondou, ali i Hedaju Malak iz Egipta koja se nalazi u Srbiji na pripremama (bronzana iz Rija 2016).\n„Zaista divan gest kluba Posejdonas i njihovih lidera Algirisa Balisa i Eleni Tankou, i izuzetno smo zahvalni što su nas uvrstili u ceremoniju čiji je cilj da se oda čast olimpijskim šampionima još od 2004. godine na ovamo. Pre svega, priznanja će da prime grčki osvajači olimpijskih medalja Aleksandros Nikolaidis, Elisavet Mistakidou, Mihail Murucus, zatim Hedaja Malek koju sam spomenuo ali i naše devojke Milica Mandić i Tijana Bogdanović„, ističe Jović.


Umesto da govore o tačkama dnevnog reda odbornici Skupštine grada pričali o Đilasu\nTema: Umesto da govore o tačkama dnevnog reda odbornici Skupštine grada pričali o Đilasu\n29.09.2017., 09:19 #1\nUmesto da govore o tačkama dnevnog reda odbornici Skupštine grada raspravljali o bivšem gradonačelniku Draganu Đilasu\nSNS počela predizbornu kampanju optužbama\nOdbornici Srpske napredne stranke poveli su kampanju za predstojeće gradske izbore na današnjoj sednici Skupštine Grada pričom o rezultatima koje su ostvarili kao deo gradske vlasti.\nGlavna tema njihovog dnevnog reda bio je bivši gradonačelnik, „tajkun“ Dragan Đilas, umesto rasprave o pitanjima koja utiču na život građana, kao što je to da li će poskupeti odnošenje otpada posle izgradnje spalionice u Vinči.\nNakon što je gradonačelnik Siniša Mali najavio da će „najverovatnije podneti ostavku pre isteka mandata“ što ukazuje na prevremene gradske izbore, ali i rekao da „najverovatnije neće biti kandidat za gradonačelnika SNS“ na tim izborima, on i svi odbornici vladajuće većine nisu propustili priliku da porede rezultate aktuelne vlasti sa mandatom Dragana Đilasa, nazivajući bivšeg gradonačelnika „tajkunom“ koji, prema oceni Siniše Malog, želi da se vrati na vlast. On je nastavio sa insinuacijama koje se pojavljuju u medijima - da će kandidat opozicije za gradonačelnika biti Dragan Đilas, nazivajući ga „kandidatom na drugoj strani“.\nPredstavnici Demokratske stranke nisu jasno potvrdili ili demantovali da li je Đilas njihov kandidat za gradonačelnika.\nNa optužbe gradske vlasti odgovarao je Balša Božović, odbornik DS, ukazujući da je ta stranka ponosna na rezultate Dragana Đilasa, te da je logično da ljudi vide njega kao kandidata za gradonačelnika. Na pitanje da li to znači da je DS definitivno odlučila da prestavi Đilasa kao svog kandidata, Božović kaže da „ne postoji nikakva uzdržanost kada je Dragan Đilas u pitanju, DS je ponosna na rezultate koje smo postigli u Beogradu sa njim, i verujem da će tako biti u budućnosti, otvoreni smo za saradnju“.\nNi gradski menadžer Goran Vesić nije propustio priliku da uporedi dostignuća aktuelne vlasti sa rezltatima Đilasa kao gradonačelnika, navodeći da takavo poređenje ipak, nije potrebno.\n„Nemoguće je da dozvolimo da nam grad vode tajkuni, kako je to radio Dragan Đilas. To poređenje nije moguće i to je prošlost”, ističe Vesić dodajući da će sud o tim rezultatima dati građani na izborima “koji će biti raspisani kada budu raspisani”. Vesić nije hteo da komentariše mogućnost gradskih izbora do kraja godine, a na pitanje da li sebe vidi kao kandidata za gradonačelnika, ponovio je: „ja sam član tima, član SNS, i uradiću kako odluče organi te stranke“ .\nVesić je atmosferu na sednici ocenio kao „pokušaje opozicije da spreči donošenje važnih odluka“. On je prokomentarisao da je „na svakoj sednici tako, samo su juče bili malo nervozniji (DS)“. Među važnim odlukama odbornika bila je ona o izgradnji spalionice otpada u Vinči, što će biti povereno privatnom partneru, a odlučeno je i da će se graditi 4 podzemne garaže – ispod Studentskog Trga, ispod Trga Republike, blizu Narodne Skupštine i ispod parka Nesvrstanih zemalja, blizu Brankovog mosta – ukupne vrednosti 40 miliona eura.\nKao u svakoj prethodnoj predizbornoj kampanji i na današnjoj sednici poteglo se pitanje metroa, usvajanjem plana saobraćajne infrastrukture koji razrađuje ideju o dve linije metroa od Makiškog polja do Mirijeva i od železnicke stanice Zemun do Ustaničke. Taj metro bi, po predstavljenom planu, bio većim delom površinski odnosni laki metro, što je bila i ideja prethodne vlasti koju je aktuelna vlast kritikovala. Na to je ukazao i Zoran Alimpić, odbornik DS koji je podsetio da je trasa koja uključuje Makiško polje izabrana nakon što je tu ideju izneo predsednik Aleksandar Vučič tokom gostovanja u jednoj emisiji.\nAlesandar Vučić bio je incijator ideje o premeštanju spomenika Stefana Nemanje sa platoa ispred Generalštaba na Savski Trg, istakli su odbornici SNS tokom sednice, dok je Zoran Alimpić primetio da je predsednik bio dao i početnu ideju da se taj spomenik nađe ispre Generalštaba.\n„Već dva puta smo glasali o tome gde će se nalaziti spomenik Stefanu Nemanji, molim Vas neka se predlagač Vučić više odluči”, rekao je Alimpić dodajući da se spomenik premešta iako nije ni podignut.\nPosle izjava koje su juče davali aktuelni čelnici Grada ali i predstavnici opozicije, nazire se početak kampanje pune optužbi i manipulisanja brojkama i ostvarenim rezultatima dok izbori još uvek nisu zvanično raspisani.\nKritike zbog spalionice otpada u Vinči\nJavno-privatno partnerstvo za izgradnju spalionice otpada u Vinči, koje će Grad sklopiti sa francusko-japanskim konzorcijumom “Suez” izazvalo je najviše polemike na današnjoj sednici ali i “podiglo prašinu” pred sam početak sednice.\nInicijativa “Ne da(vi)mo Beograd” iskazala je nezadovoljstvo ovim rešenjem za tretiranje otpada, transparentom sa porukom „Posle vas će ostati samo ruševine i pepeo“ i prosipanjem pepela ispred zgrade gradske Skupštine.\nPredstavnici inicijative upozorili su da je ugovor o javno-privatnom partnerstvu koji je potom usvojen, netransparentan te da će ostaviti negativne posledice na život i finansije građana. „Smeta nam i to što ne znamo šta je to što je francusko-japanski konzorcijum ponudio, koliko će to koštati Grad, koliko će građani plaćati, koliko će biti povećanje cene odnošenja smeća, a svi mi ćemo plaćati dodatnu energiju koja bude proizvedena, a pitanje je ko će zarađivati od toga“, ukazuju iz inicijative.\nTokom 25 godina, koliko je trajanje ugovora, partner će uložiti 300 miliona eura za saniranje deponije i izgradnju postrojenja, što treba da bude gotovo za tri godine, a posle toga će građani plaćati preradu otpada, ali još uvek nije precizirano na koji način.\nBalša Božović, odbornik DS, okarakterisao je ovaj ugovor kao „skandalozniji od ugovora za izgradnju Beograda na vodi“. Božović je rekao da će Beograđani biti taoci ovog ugovora. „To radi firma čiji je osnivački kapital svega nekoliko stotina hiljada dinara. Ugovor nije prošao kroz pravobranilaštvo, u njemu ne stoji jasno ko predstavlja odgovornu stranu, a očigledno je napravljen jedan veliki mehanizam za ispumpavanje novca“, istakao je Božović.\nНАПРЕДЊАЦИ ПАКУЈТЕ КОФЕРЕ!\n29.09.2017., 11:34 #2\nRe: Umesto da govore o tačkama dnevnog reda odbornici Skupštine grada pričali o Đilas\nZiFela Srpija !\n29.09.2017., 12:40 #3\nПааааааааа......... морам признати иако нерадо да је ОВА ВЛАСТ ДАЛЕКО БОЉА ОД ПРЕТХОДНЕ..... људи моји оно су били незапамћени и невиђени лопови...... бар овде на Врачару... ови су ипак много тога и урадили или започели...\nМоја главна замерка им је:\n1. што су ангажовали неке преваранте да поплочају Булевар краља Александра И ТЕ ПЛОЧЕ СЕ СТАЛНО ОДВАЉУЈУ И ИСПАДАЈУ ТАКО ДА СЕ ЉУДИ СТАЛНО САПЛИЋУ И ПАДАЈУ А РУПЕ СУ СВУДА НА ТРОТОАРУ...\n2. што се С.Мали дружи са комуњаристичком лопужом Мишковићем\nGojkovićeva sumnja u rad pisarnice: Dopuna dnevnog reda je FALSIFIKOVANA; Opozicija:\nPoslednja poruka: 28.05.2017., 18:59


Portal Sarajevo-RS.com - Gradnja bolnice počinje za najviše 20 dana\nGradnja bolnice počinje za najviše 20 dana\nponedeljak, 12 jun 2017 15:13\nMinistar zdravlja i socijalne zaštite Republike Srpske Dragan Bogdanić rekao je danas, nakon sastanka sa predstavnicima lokalnih zajednica Sarajevsko-romanijske regije, da će gradnja nove bolnice u Istočnom Sarajevu početi 15 do 20 dana.\nBogdanić je novinarima rekao da je dogovorena saradnja tokom izgradnje zgrade Bolnice Istočno Sarajevo, jednog od najznačajnijih infrastrukturnih projekata na području ove regije.\n"Na dnevnom redu Narodne skupštine RS biće informacija o izgradnji Bolnice, nakon čega će biti završiti potpisivanje ugovora i zatim će početi gradnja bolnice", rekao je Bogdanić.\nOn očekuje da će se svi učesnici današnjeg sastanka držati dogovora i da će se bolnica u planiranom roku izgraditi, koja će, prema njegovim riječima, biti na dobrobit svih građana Sarajevsko-romanijske regije i šire.\n"Dogovoren je i model finansiranja i izvođač će obezbijediti sredstva, a potom će u 72 jednake rate biti isplaćena sredstva iz budžeta Vlade Republike Srpske", dodao je ministar Bogdanić.\nDirektor Bolnice Istočno Sarajevo Goran Todorović novinarima je rekao da su svi nivoi vlasti pokazali spremnost da ovaj projekat bude završen u roku od godinu-dvije i da će biti na dobrobit svih.\nIstakao je da se nada da će NS RS na narednoj sjednici dati saglasnost za potpisivanje ugovora između izvođača radova i finansijera, odnosno Vlade Republike Srpske.\n"Trenutno se radi na uklanjanju stabala iz parka, gdje će biti građena bolnica. Spremamo odlagalište za nepotrebni materijal i razgovaramo o tome kako da budu prevaziđeni administrativni problemi i u što kraćem roku dobijene sve potrebne dozvole", naglasio je direktor Todorović.\nGradonačelnik Istočnog Sarajeva Nenad Vuković rekao je da je zadovoljan što je danas održan sastanak sa ministrom Bogdanićem i načelnicima gradskih opština, te istakao da je najvažnije održati direktne sastanke, a ne putem medija.\nVuković je dodao da je bitno što će gradnja bolnice početi uskoro, te što će se na narednoj sjednici Narodne skupštine Republike Srpske naći informacija o izgradnji bolnice u Istočnom Sarajevu.\n"Važno je da se ne vrši pritisak na mene kao gradonačelnika i načelnike opština kada je riječ o zaduživanju lokalnih zajednica u vezi sa finansiranjem ovog projekta", dodao je gradonačelnik Istočnog Sarajeva.\nNačelnik opštine Istočna Ilidža Marinko Božović novinarima je rekao da će opština učiniti sve što je u njenoj nadležnosti da pomogne izgradnju Bolnice Istočno Sarajevo.\n"Opština Istočna Ilidža je u dosadašnje infrastrukturne radove uložila blizu četiri miliona maraka, a nikad nećemo opstruisati gradnju bolnice", istakao je Božović.\nOn je dodao da sve što opština Istočna Ilidža bude naplatila od rente biće uloženo u sistem zdravstvenog sektora građana Istočnog Sarajeva i infrastrukturu koja je potrebna za ovu zdravstvenu ustanovu.\nDanašnjem sastanku osim Bogdanića, Vukovića i Božovića prisustvovali su i načelnici opština Sokolac Milovan Bjelica, Pale Boško Jugović, Istočno Novo Sarajevo Ljubiša Ćosić i Trnova Goran Vujičić.\nPrema ranijim informacijama, izgradnja Bolnice Istočno Sarajevo koštaće oko 46.058.000 KM bez PDV-a, a gradiće i opremiće je grupa "Marković invest-R.M." iz Laktaša i "Medikal" iz Mostara, koji su na ponovljenom tenderu Ministarstva zdravlja i socijalne zaštite Republike Srpske izabrani kao najpovoljniji ponuđači.\nBolnički kompleks će se prostirati na 10.500 metara kvadratnih, činiće dva spojena objekta, stacionarni i tehnički, koji će biti povezani sa nedavno izgrađenim polikliničkim objektom.\nViše iz ove kategorije « Pale: Podnesen izvještaj protiv vozača "Golfa" Napao sugrađanina, pa mu oštetili vozilo »


DODIK JASAN: Republika Srpska ima snagu, nije samoposluga u koju dolaze stranci i uzimaju od nje šta hoće!\nAutor: Glas javnosti 30.12.2021. u 00:27\nSrpski član Predsedništva BiH Milorad Dodik izjavio je da počinje nova faza u kojoj će Republika Srpska pokazati sposobnost da ovlada pravima koja joj daje Ustav BiH.\nSvojim nastojanja da vrati otete nadležnosti, Republika Srpska ništa ne uzima BiH ni Federaciji. Ono što je počinjeno nasiljem visokih predstavnika biće preispitano jer nije bilo u legitimnim i legalnim okolnostima – ističe srpski član Predsedništva BiH Milorad Dodik i najavljuje da će Srpska već u januaru formirati svoj VSTS.\nNavodi i da se Republika Srpska pridržava onoga što je zapisano u Ustavu, a da nikada na koncept unitarne BiH neće pristati. Pojašnjava da formiranje trećeg entiteta nije dodvoravanje Hrvatima, već ocena da BiH bez takvog "tronošca" ne može da funkcioniše.\n- Ono što je meni bilo važno jeste da Republici Srpskoj vratim dostojanstvo i ojačam njeno samouverenje u njeno postojanje. Da ljudi ovde osete da Republika Srpska ima snagu, da nije samoposluga u koju dolaze stranci i uzimaju od nje šta hoće. Ja mislim da sam u tome uspeo i stabilizovao i prekinuo prenos nadležnosti na nivo BiH sad ulazimo u novu fazu. U toj novoj fazi, jaka Srpska će se pokazati sposobnom da ovlada ustavnim pravima koje je Ustav BiH daje Republici Srpskoj - poručio je Dodik za RTRS.\nNa procese koji, kako kaže Dodik, Republici Srpskoj vraćaju dostojanstvo ne gledaju svi isto. Dok predsednik SDS-a Mirko Šarović optužuje Dodika da Republiku Srpsku vodi ka izolaciji i sukobima, konstatujući da će joj biti bolje bez Milorada Dodika, srpski član Predsedništva BiH odgovara da sa ovakvim SDS-om i Mirkom Šarovićem Republike Srpske neće ni biti. Podsetio je Dodik da je na prošlim izborima dobio više od 380 hiljada glasova i Šarovića pita koliko je on glasova dobio i u čije ime uopšte govori.\n- SDS je postao satelitska partija zahvaljujući Mirku Šaroviću, njegovom procesu, nerazrešenoj ulozi u ubistvu Riste Jugovića gde postoje indicije da je i on umešan u to. Mislim da Mirka Šarovića drže iz tih razloga - kaže Dodik i dodaje - Mirko Šarović je osoba koju čuvaju agencije iz Sarajeva, a ne iz Republike Srpske. On ne treba ni da bude čuvan, ali kad dođe u Banjaluku njega prate sarajevski policajci, a ne Policija Republike Srpske.\nAnalizirajući 2021. godinu, Dodik podseća da je Srpska i u otežavajućim okolnostima uspjela povećati plate i penzije, ističući da je pokrivenost uvoza izvozom 80 odsto. U vreme evropskog energetskog kolapsa, Srpska tvrdi ima najjeftiniju električnu energiju, a u narednom periodu biće razmatrane i olakšice za sektore koji su najviše pogođeni pandemijom, poput ugostiteljsva i hotelijerstva. Gotovo 35 odsto ukupne proizvodnje električne energije Srpska izvozi, a cena za domaćinstvo u Federaciji je preko 45 odsto skuplja nego u Republici Srpskoj.\nZaduženost je, navodi, manja nego u vreme kada je opozicija bila na vlasti i kaže da se sredstva u ovom trenutku usmeravaju na infrastrukturne projekte i elektro sektor.\n- Danas imamo prosečnu platu koja je veća nego u Federaciji. Ona iznosi 520 evra što govori o tome da smo ranije zadati nivo od 1.000 KM podigli - smatra Dodik, prenose Novosti.\n- To je ispod kriterijuma koji ima Evropa koja je rekla da je to 60 odsto. Sve zemlje su to prekoračile, Italija, Francuska, Srbija ima oko 70 odsto stepen zaduženosti - istakao je Dodik gostujući u emisiji "Telering".\nNakon ekonomski uspješne 2021. godine, Dodik obećava da će i naredna biti u znaku novih investicija vrednih najmanje dve milijarde maraka.\nU Rusiji je postignut dogovor o izgradnji gasnih elektrana i gasovoda od Bijeljine prema Banjaluci, a u periodu koji sledi očekuje se nastavak izgradnje auto - puta od Doboja do Modriče, kao i izgradnja Hidroelektrane Buk Bijela.


Branislavu Jankoviću nagrada "Miroslav Dereta"\nPočetak/Kultura/Branislavu Jankoviću nagrada „Miroslav Dereta“\nBranislavu Jankoviću nagrada „Miroslav Dereta“\nOvogodišnji dobitnik nagrade „Miroslav Dereta“ za neobjavljeni rukopis je Nišlija Branislav Janković za roman „Mačka u koferu“, saopštila je danas izdavačka kuća „Dereta“.\nU saopštenju se navodi da je na 14. Deretin konkurs za neobjavljeni roman stiglo 108 rukopisa, a žiri u čijem sastavu su bili Zoran Bognar, Jasmina Ahmetagić i Petar V. Arbutina jednoglasno je odlučio da Jankoviću pripadne nagrada za ovu godinu.\nŽiri je naveo da je roman „Mačka u koferu“ izraz autorove „visoke književnoteorijske samosvesti, razvijene na tragu borhesovske, a u srpskoj književnosti ponajviše basarijanske paradigme“\n„Potraga za jednim koferom, u jednom vozu – to je samo okosnica za rad piščeve imaginacije koja se prezentuje u ovom duhovitom, razigranom, u izvesnom smislu i programskom romanu, koji elaborira jednu poetiku i jedno vidjenje života. U ovoj ‘čudnoj knjizi’ koja svoju čudnovatost programatski razotkriva, djavo prodaje dušu ljudima za rakiju, a autor je u ulozi Boga, koji stvara svet ni iz čega, ograničavajući proizvoljnost isključivo poetičkim zakonitostima žanra, koje promišlja, prekoračuje i preispituje“, navodi se u obrazloženju žirija.\n„Deretina nagrada je nešto što, pre svega, obavezuje pisca koji ju je dobio – da opravda svoj rad i da bude još bolji. Koliko god priznanje prijalo, ono je i neka vrsta granice koju stvaralac mora preći“, rekao je Janković Niškim Vestima.\nBranislav Jovanović do sada je objavio romane „O vukovima i senkama“, „Suze Svetog Nikole“, „Vetrovi zla“, „Peta žica“, „Poslednji cirkus na svetu“ i „Gvozdeni oblaci“ , knjigu priča „Bezimeni“ i zbirku poezije „Februarski brodovi“.\nUručenje nagrade „Miroslav Dereta“ Branislavu Jankoviću i promocija romana „Mačka u koferu“ najavljeni su za početak decembra u „Galeriji 73“ u Beogradu, u okviru manifestacije „Decembarski dani Čukarice“.\nBranislav Janković Mačka u Koferu nagrada Miroslav Dereta\n#OSTANI KOD KUĆE: Branislav Janković, pisac\nPremijera radio drame „Dva neba“ Branislava Jankovića\nPrva nagrada za radio dramu dodeljena niškom piscu\nSabrana dela grupe Kerber na licitaciji LFN


Sjedinjene Američke Države ponovo izražavaju svoju podršku transformaciji Kosovskih bezbednosnih snaga u kosovsku vojsku koja će imati teritorijalni odbrambeni mandat, kao suvereno pravo Kosova, saopštila je ambasada SAD u Prištini.\nGlasanje u parlamentu danas je prvi korak u razvoju ove sposobnosti, navodi se u saopštenju ambasade SAD.\n"Ovi zakoni ne donose momentalnu promenu strukture, misije ili operacije snaga, ali predstavlja početak praktičnog, tekućeg posla kreiranja transparente, multietničke vojske, interoperabilne sa NATO-om, koja služi svim kosovskim zajednicama u skladu sa desetogodišnjim planom tranzicije Vlade Kosova", navodi se u saopštenju ambasade SAD.\nIz ambasade SAD pozivaju kosovsku vladu da nastavi svoju blisku koordinaciju sa NATO saveznicima i partnerima, kao i da se uključi u informisanje i dopiranje do manjinskih zajednica.\n"Očekujemo da će se postojeći aranžmani sa Kforom o kretanju i operacijama snaga na Kosovu nastaviti. Svi akteri unutar i van Kosova trebalo bi da podrže i podstaknu građane manjinskih zajednica na Kosovu da učestvuju u svojim bezbednosnim snagama u korist svojih zajednica i zemlje. SAD su posvećene radu sa KSB kako bi one unapredile svoj profesionalni razvoj i organizacionu evoluciju što će doprineti miru i stabilnosti na Kosovu i u regionu", navodi se u saopštenju.\n"Regionalna stabilnost zahteva da se Kosovo iskreno trudi da normalizuje odnose sa svojim susedom Srbijom, a mi podstičemo obe strane da preduzmu hitne korake za smanjenje tenzija i stvaranje uslova za brz napredak u dijalogu", stoji dalje u saopštenju.\nKako navode, postizanje obostrano korisnog dogovora koji će unaprediti mir, stabilnost i prosperitet na Kosovu i u regionu predstavlja najviši prioritet SAD.


Niška televizija » Dve nadoknade za prekid štrajka u prosveti\nObjavljeno 21.01.2015. 13:42\nBEOGRAD – Prosvetni radnici, nakon dvomesečnog protesta, očigledno će morati da se pomire sa umanjenjem zarade, ali očekuju da im deo oduzete plate bude vraćen kroz dve nadoknade predviđene u posebnom kolektivnom ugovoru, a čiji bi iznos, kako pojedini sindikati navode mogao da bude po 7.500 dinara.\nPredsednik Sindikata radnika u prosveti Srbije Slobodan Brajković rekao je Tanjugu da bi kroz dve nagrade, novogodišnju i vidovdansku, prosvetni radnici mogli da dobiju oko 15.000 dinara, što bi dovelo da se štrajk koji traje dva meseca okonča 26. januara kada treba da budu postpisani PKU i sporazum sindikata i Ministarstva prosvete.\nČlan Predsedništva Unije sindikata prosvetnih radnika Srbije Zvonimir Jović kaže da u tom sindikatu neće da pominju cifre jer, kako kaže, ne znaju čime raspolaže budžet.\n„Nezvanično, po informacijama koje su dobile kolege iz drugih sindikata radi se o sumi od 13.000 do 15.000 dinara za obe nagrade, ali ne bih da prejudiciram“, rekao je Jović i naveo da će prosvetari očigledno morati da se pomire sa manjom platom ali bi satisfakcija donekle mogle da budu ove dve nagrade, predviđene u PKU.\nOn je naveo da se i danas nastavljaju razgovori u Ministarstvu prosvete i istakao da će odluka o prekidu štrajka zavisiti od visine ponuđenih nagrada.\nJović je naveo da je posebnim kolektivnim ugovorom postignut dogovor o načinu zasnivanja radnog odnosa u ustanovama obrazovanja.\n„Insistirali smo da se prvo reši problem tehnoloških viškova i ljudi koji su zasnovali radni odnos sa nepunim radnim vremenom, što smo tokom jučerašnjih pregovra uspeli da usaglasimo“, rekao je Jović.\nOn je naveo da će po ugledu na rešenje za PKU u uzdravstvu, i u prosveti biti uvedena jubilarna nagrada za 35 godina staža.\nDo sada su imali jubilarne nagrade za 10 godina staža (dobijali su pola plate), za 20 godina (jedna plata ) a za 30 godina sledila je jedna i po zarada. Plan je da zaposleni sa 35 godina staža dobije dve plate.\nJović je objasnio da su u prosveti i do sada imali pravo na novogodišnju nagradu ali da nije isplaćena od 2009. godine jer je za državu bila predviđena samo mogućnost isplate te nadoknade.\n„Sada se obavezala i dogovorili smo se da to mora da iplaćuje.Očekujemo da će po potpisivanju sporazuma, najverovatnije u ponedeljak, 26. januara, biti isplaćena jedna od tih nagrada“, rekao je on.\nVidovdansku nagrada prosvetni radnici će, ako bude potpisan sporazum, dobijati na kraju nastavne godine, a sindikati su, prema Jovićevim rečima, uspeli i da izdejstvuju da zaposeni dobijaju tri plate prilikom odlaska u penziju, kroz takozvanu otpremninu.\nPKU reguliše i nadonkanu za predsednika sindikata i ta stavka je, kako je rekao Jović, ostala kao i do sada.\n„Kolektivni ugovor je jedan od štrajkačkih zahteva a sledeće treba da bude potpisivanje sporazuma i tek kada se potpiše, izaći ćemo iz štrajka i normalizovati nastavu“, rekao je Jović i naveo da je predlog sporazuma danas na sednici Štrajkačkog odbora i Predsedništa Unije.\nTanjug 21.01.2015 12:35\nNiški učenici osvojili pet medalja na naučnoj olimpijadi (VIDEO)


13:37 >> 13:38\nTo će biti nešto sasvim novo u saobraćaju Srbije i uveren sam da će svi građani Srbije biti jako ponosni, istakao je Tomislav Momirović\nPaprene kazne na putevima u susednim državama: Nepropisna vožnja može da vas košta i do 500 evra\n-Približavamo se samom kraju brze pruge Beograd – Novi Sad, prvog dela budućeg koridora od Beograda do Budimpešte. Mehanizacije je ključna, ušli smo u elektro radove i sigurnosne radove. Stanica napreduje dobro, kao i svih šest stanica na trasi od Beograda do Novog Sada. Kraj uvek može da se razvuče, a to ne smemo da dozvolimo -ocenio je Momirović.\n-To će biti nešto sasvim novo u saobraćaju Srbije i uveren sam da će svi građani Srbije biti jako ponosni – istakao je Momirović.\nRadovi na pruzi punim kapacitetom krajem septembra\nBeograd, 18. jula 2021.- TANJUG/ DRAGAN KUJUNDZIC/ nr\n-Već duže vreme vršimo eksproprijaciju parcela na kojoj treba da se izgradi pruga. Imamo 33 meseca da završimo taj deo pruge i mislim da sa dinamikom koju smo uspostavili u prethodnih šest do osam meseci, mi to možemo da postignemo- rekao je Momirović.\n-Saobracaj se odvija po levom koloseku od aprila meseca ove godine, a sada se planira da se pusti deo desnog koloseka koji se završava, pošto je pruga podeljena u dva segmenta. Prvi je deo od Beograda do Batajnice ima dva koloseka i on je predviđen za manje brzine. Od Batajnice do Stare Pazove postoje četiri koloseka, od kojih su dva za velike brzine, prema Novom Sadu, do 200 kilometara na sat”.\n-Stanične zgrade su u funkciji i one su 70 odsto završene. Imamo četiri velika nadvožnjaka na kojima se radi intenzivno i nema vanrednih zastoja u realizaciji, tako da ocekujemo da će radovi biti završeni u predviđenom vremenskom periodu, posle čega slede dinamička ispitivanja koloseka i probne vožnje, tako da bi se do kraja februara naredne godine saobraćaj trebalo potpuno normalno da se odvija -rekao je Kovljanić.\nMomirović: Novim putevima i prugama povezujemo region sa Evropskom unijom\npruga Beograd - Novi Sad saobraćaj Tomislav Momirović


Vodič za turiste koji dolaze na Egzit | Autonomija\nVodič za turiste koji dolaze na Egzit\nAPOS je u Vodiču za posetioce na engleskom jeziku objavio i informacije o korisnim brojevima telefona, ali i ukazao ne neke od mogućnosti prevare\nAsocijacija potrošača Srbije (APOS) iz Novog Sada objavila je vodič za posetioce ovogodišnjeg Egzit festivala (Exit) koji sadrži informacije o realnim cenama smeštaja, prevoza i drugim važnim uslugama u Novom Sadu.\nKako se navodi u saopštenju, APOS je vodič uputio evropskim organizacijama potrošača, ambasadama u Srbiji i medijima.\n„Nadamo se da će ova kampanja APOS-a doprineti boljoj zaštiti posetioca festivala i stranih turista koji u velikom broju svake godine dolaze na Egzit“, piše u saopštenju.\nAPOS je u Vodiču za posetioce na engleskom jeziku objavio i informacije o korisnim brojevima telefona, ali i ukazao ne neke od mogućnosti prevare, kao što su usluge taksi prevoza.\nInformator sadrži i kontakt telefone i e-mail adrese regionalnih savetovališta za potršače, inspekcijskih službi, turističkh organizacija u Novom Sadu i Beogradu.\nNa štandu APOS-a je tokom prethodne godine na Egzit festivalu pristiglo više od 40 žalbi, pritužba i sugestija posetilaca, a one su se najčešće odnosile na cene taksi prevoznika, neizdavanje fiskalnih računa u ugostiteljskim objektima i neisticanje cena u


Sportsko-rekreativni centar "Tašmajdan" omogućio je deci iz ustanova socijalne zaštite u Zvečanskoj, Prihvatilištu za decu i Sigurnoj kući da besplatno koriste bazene.\nDeca uz ovih socijalni ustanova, u pratnji i pod kontrolom stručnih radnika moći će da se kupaju na bazenu i koriste unapred dogovorene termine.\n- Dužnost nam je da im pomognemo na sve moguće načine. Zahvaljujem se Sekreteritu za socijalnu zaštitu i Sportsko-rekreativnom centru "Tašmajdan" što su imali sluha i odazvali se ovoj inicijativi. Siguran sam da se na ovome neće stati i da će Grad i ubuduće nastaviti sa dobrom praksom socijalno odgovorne politike - rekao je pomoćnik gradonačelnika Aleksandar Marković, na čiji predlog je doneta ovakva odluka.\nReč je o ustanovama od posebnog značaja, jer se u njima zbrinjavaju deca i mladi žrtve nasilja, zlostavljanja i zanemarivanja, žrtve trgovine ljudima, deca ulice i deca bez roditeljskog staranja, rekla je sekretarka za socijalnu zaštitu Nataša Stanisavljević.\n- To su deca kojima je naša pomoć najpotrebnija i za koju uvek moramo biti tu, da im pokažemo da nisu sami, da ima ko da ih zaštiti, da im pruži podršku. Želim da se zahvalim svima koji su učestvovali u sporođenju ove ideje u delo. Ovom akcijom želeli smo da obradujemo decu i mlade, da im omogućimo da se zabave, igraju, plivaju i druže na bazenima, te da koliko-toliko uživaju u detinjstvu kao i njihovi vršnjaci - navodi Nataša Stanisavljević.\nBRAVO STUDENTI Donacija akademaca i profesora sa Ekonomskog fakulteta Prihvatilištu za decu


Brnabićeva i premijer Dominike o razvoju saradnje\nIzvor: B92, 04.Feb.2019, 18:51\nPremijerka Srbije Ana Brnabić razgovarala je s kolegom iz Dominike Ruzveltom Skeritom o daljem razvoju saradnje Srbije i te karipske zemlje.\nBrnabićeva je ocenila da postoje dobri uslovi za unapređenje saradnje Srbije i Dominike i da se nada uspostavljanju redovne razmene mišljenja o aktuelnim međunarodnim temama, kao i o pitanjima koja su od značaja za dve države.\nPrema podacima sa sajta Ministarstva spoljnih poslova Srbije u 2015. godini nije zabeležena trgovina >> Pročitaj celu vest na sajtu B92 << robom između dve zemlje, dok je u periodu od januara do septembra 2016. godine uvoz iznosio hiljadu evra.\nBrnabićeva je izrazila zahvalnost na odluci Dominike da povuče priznanje nezavisnosti Kosova.\nPremijeri dve zemlje su se saglasili da postoje znatni potencijali za uspostavljanje i razvoj saradnje, naročito u oblasti poljoprivrede i obrazovanja, navodi se u saopštenju.\nMinistar spoljnih poslova Srbije Ivica Dačić i Skerit su danas potpisali memorandum između vlada Srbije i Dominike o saradnji u oblasti poljoprivrede i sporazum o saradnji u oblasti turizma.\nSkerit i ministar prosvete, nauke i tehnološkog razvoja Mladen Šarčević potpisali su memorandum o razumevanju između Srbije i Dominike u oblasti visokog obrazovanja i naučnog istraživanja.\nRTS: Brnabićeva sa novom ambasadorkom Kine o razvoju strateškog partnerstva\nBlic: Premijerka Srbnije i nova ambasadorka Kine: Za čelično prijateljstvo\nNoviMagazin.rs: Brnabić i ambasadorka Kine o saradnji i ulaganjima


Đilas odgovorio Zorani Mihajlović: Sramota je da ministar laže – Nadlanu.com\nĐilas odgovorio Zorani Mihajlović: Sramota je da ministar laže\nObjavljeno 13. maja 2013. / 14:47:47\n– Vaša sinoćna izjava da sam, kao gradonačelnik, Beograd zadužio za 900 miliona evra pokazuje dve elementarne činjenice: prva je da ste dovoljno bezobrazni da govorite o stvarima o kojima ne znate apsolutno ništa, a druga da vam nije problem da obmanjujete javnost – poručuje Đilas.\n– Sramota je, gospođo Mihajlović, da neko laže. Naročito je velika sramota ako laže ministar u Vladi Srbije i potpredsednik trenutno najveće stranke u Srbiji.\nGrad Beograd trenutno je zadužen za 400 miliona evra. To je, dakle, daleko ispod iznosa koji ste u sinoćnjem „Utisku nedelje” naveli. A to samo znači da ste, gospođo Mihajlović, svesno slagali gledaoce želeći da nanesete štetu meni i timu koji predvodim, a koji ulaže ogromne napore da u teškim uslovima vodi ovaj grad. Što je još strašnije, netačne informacije izrečene su od osobe koja je član Vlade koja je ovu zemlju zadužila za preko četiri milijarde evra u prvih šest meseci svog mandata. A to je iznos deset puta veći od ukupnog zaduženja grada Beograda – kaže Đilas.\nGradonačelnik je uputio i savet ministarki Mihajlović.\n– Na kraju vam dajem jedan savet koji vredi mnogo više od 900 miliona evra: prestanite da se ponašate kao da ste u opoziciji i počnite da se bavite poslom za koji vas je Narodna skupština izabrala – zaključio je gradonačelnik.\nbeograddragan ?ilasdugzorana mihajlović


Sastanak Podružnice BDS za Zlatiborski okrug\nU Narodnoj biblioteci Užice održan je sastanak Podružnice Bibliotekarskog društva Srbije za Zlatiborski okrug.\nPredsednik Podružnice BDS Ilija Smiljanić govorio je o aktivnostima Podružnice i komunikaciji u uslovima pandemije. Između ostalog, razgovaralo se o uspešnoj saradnji javnih biblioteka u okruženju vezanoj za reviziju fondova, inicijativi Biblioteke Arilje za promenu statusa i imena, saradnji sa Društvom bibliotekara Republike Srpske. Predloženo je da se radi motivacije kolega ustanovi nagrada na nivou Podružnice. Dragoslava Rodaljević, član Upravnog odbora Bibliotekarskog društva Srbije, prenela je informacije o aktivnostima upravnih tela, radu i organizaciji sekcija.\nU okviru dnevnog reda predstavljen je časopis Korak biblioteke koji, zahvaljujući konkursu Ministarstva kulture, od ove godine izlazi i u štampanom izdanju. Glavna urednica Dragoslava Rodaljić govorila je o uređivačkoj politici, saradnji sa autorima i pozvala kolege da svoja iskustva i ideje predstave u časopisu.\nPo završetku sastanka održano je predavanje „Fotografija u biblioteci“. Maša Miloradović, načelnica odeljenja specijalnih fondova NBS, podelila je svoje bogato iskustvo u ovoj oblasti sa bibliotekarima javnih, specijalnih i školskih biblioteka Zlatiborskog okruga. Predavanje je organizovala Matična služba NBU uz podršku Ministarstva kulture i informisanja RS.\nBibliotekarsko društvo SrbijeKorak bibliotekeNarodna biblioteka Užice


OK Jedinstvo Stara Pazova - Blic Sport\nKRAGUJEVČANIMA DOVOLJAN SET Odbojkaši Radničkog u finalu Kupa Srbije\nOdbojkaši Radničkog su u revanšu polufinala Kupa Srbije poraženi od Jedinstva sa 1:3 (25:20, 27:25, 25:19, 25:18), ali su prošli u finale, pošto su u prvom duelu slavili maksimalnim rezultatom.\nOBAVLJEN ŽREB ZA POLUFINALE KUPA U decembru nas čekaju odbojkaški spektakli\nU prostorijama Odbojkaškog saveza Srbije u petak su određeni parovi polufinala 53. Kupa Srbije 2018/2019 u konkurenciji odbojkašica i 54. Kupa Srbije 2018/2019. u konkurenciji odbojkaša.\nKUP SRBIJE ZA ODBOJKAŠE Radnički i Jedinstvo napravili veliki korak ka polufinalu\nOdbojkaši Radničkog i Jedinstva iz Stare Pazove napravili su veliki korak ka plasmanu u polufinale Kupa Srbije, pošto su u prvim mečevima četvrtfinala zabeležili rutinske pobede.\nSUPERLIGA ZA ODBOJKAŠE Jedinstvo došlo do trećeg trijumfa, novi poraz Požarevljana\nOdbojkaši Jedinstva iz Stare Pazove došli su do trećeg trijumfa u Superligi, pošto su u četvrtom kolu na svom terenu savladali Mladi radnik sa 3:0 (25:22, 27:25, 25:22).\nKUP SRBIJE ZA ODBOJKAŠE Radnički ubedljiv, Jedinstvo eliminisalo Nišlije\nOdbojkaši Radničkog i Jedinstva iz Stare Pazove prvi su učesnici četvrtfinala Kupa Srbije, pošto su na svom terenu izvojevali pobede u osmini finala.\nPLEJ-OF ZA ODBOJKAŠE Spartak preokretom u majstorici zakazao megdan sa Novim Pazarom\nOdbojkaši Spartaka iz Subotice velikim preokretom savladali su Jedinstvo iz Stare Pazove i plasirali se u polufinale plej-ofa.\nODBOJKAŠI Pazarci drugi i pored poraza, Zvezda na trećem mestu čeka rasplet\nOdbojkaši Jedinstva pobedili su Novi Pazar sa 3:0 (25:20, 25:23, 29:27), dok je Crvena zvezda u pet setova kao gost savladala Radnički u Kragujevcu - 25:23, 22:25, 20:25, 25:20, 15:9.\nODBOJKAŠI Jedinstvo i Radnički u plej-ofu\nOdbojkaši Jedinstva iz Stare Pazove pobedili su Spartak sa 3:0 u 15. kolu prvenstva Srbije i plasirali su se u plej-of. Do doigravanja je stigao i Radnički uprkos porazu od Ribnice - 2:3.\nODBOJKA Nišlijama samo set u Staroj Pazovi, Jedinstvo prati Mladi radnik\nOdbojkaši Jedinstva iz Stare Pazove pobedili su Niš na svom terenu sa 3:1, po setovima 25:21, 25:23, 24:26 i 25:21, za kraj 12. kola Superlige.\nODBOJKAŠI Jedinstvo protutnjalo kroz Kraljevo, Ribnica zakucana na dno\nOdbojkaši Jedinstva iz Stare Pazove savladali su Ribnicu u gostima sa 3:1 (15:25, 25:19, 26:24, 25:15) u poslednjem meču 13. kola prvenstva Srbije.\nOdbojkaši Zvezde pali u Staroj Pazovi za peti poraz\nOdbojkaši Jedinstva iz Stare Pazove pobedili su Crvenu zvezdu sa 3:1, po setovima 25:23, 25:12, 17:25, 25:16 za kraj 8. kola Superlige.\nODBOJKAŠI Vojvodina ne zna za poraz, pregazila i Jedinstvo\nOdbojkaši Vojvodine zadržali su maksimalan učinak u prvenstvu Srbije, jer su u petom kolu pobedili Jedinstvo iz Stare Pazove sa 3:0 (25:20, 25:18, 25:21).\nOdbojkaš Vuksanović: Nema kluba u Srbiji koji nije ostao dužan igračima\nNegoslav Vuksanović (23) je bivši odbojkaš Crvene zvezde i Jedinstva iz Stare Pazove, koji je po odlasku iz Kosovske Mitrovice, trenutno bez kluba.\nOdbojkaši Zvezde u četvrtfinalu jubilarnog, 50. Kupa Srbije\nOdbojkaši Crvene zvezde igraće u četvrtfinalu jubilarnog, 50. Kupa Srbije jer su u Staroj Pazovi, u meču osmine finala, savladali Jedinstvo sa 3:0, po setovima 25:18, 25:12 i 25:18, posle 62 minuta igre.\nOdbojkaši Crvene zvezde poslednji četvrtfinalisti Kupa\nOdbojkaši Crvene zvezde igraće u četvrtfinalu Kupa Srbije, pošto su savladali Jedinstvo u Staroj Pazovi sa 3:0 (25:23, 25:15, 25:17).\nOdbojkaši Partizana za sat vremena do pobede nad Jedinstvom\nOdbojkaši Partizana savladali su Jedinstvo iz Stare Pazove sa 3:0 (25:14, 25:16, 25:22) u drugom meču 14. kola Viner Štediše Super lige.\nOdbojkaši Niša u četvrtfinalu Kupa\nOdbojkaši Niša plasirali su se u četvrtfinale Kupa Srbije pošto su večeras na domaćem terenu savladali ekipu Smedereva sa 3:1 (25:21, 26:24, 20:25, 25:23).


Grupa je uhapšena u racijama sprovedenim u Veneciji i obližnjim mestima Mestre i Treviso\nItalijanska policija uhapsila je četiri Kosovara osumnjičena da su hteli da dignu u vazduh poznati Rialto most u Veneciji, preneo je Njujork Tajms, pozivajući se na informacije italijanske policije.\nRadi se o Fisniku Bekaju (24), Dake Haziraju (25) i Arianu Babaju (27), koji su živeli u Italiji i imali regularnu radnu vizu. Četvrti uhapšeni je maloletnik i njegov identitet nije objavljen. Uhapšeni su tokom noćne racije sprovedene u Veneciji i obližnjim mestima Mestre i Treviso. Živeli su u blizini crkve Sv. Marka u Veneciji.\nIz prisluškivanog razgovora saznalo se da su slavili teroristički napad na London 22. marta, kada je napadač iz Vestminstera Kalid Masud svojim vozilom prvo gazio ljude u pešačkoj zoni, a nakon toga nožem usmrtio jednog policajca. Kosovari su izrazili spremnost da urade sličan akt u Veneciji.\nJednog od osumnjičenih, Babaja, policija je opisala kao duhovnog lidera grupe i osobu koja je regrutovala. U jednom razgovoru sa njim maloletnik iz uhapšene grupe je rekao kako se "u Veneciji odmah zaradi raj zato što je puna nevernika". On je govorio o podmetanju bombe na Rialto mostu.\nPolicija je objavila i fotografije uhapšenih, sa skrivenim identitetom uhapšenog maloletnika\n"Kontrolisali smo svaki njihov pokret, svaki njihov odnos", kazao je tužilac u Veneciji Adelchi D’Ippolito na pres konferenciji.\nPrema njegovim rečima, oni su se pripremali da sprovedu kriminalne aktivnosti i redovno vežbali kako bi bili "u formi i efikasni". Takođe su gledali video zapise militantne organizacije "Islamska država" preko interneta kako bi naučili "tehnike koje se upotrebljavaju za ubijanje ljudi nožem", te kako napraviti eksploziv u kućnim uslovima.\nMinistar unutrašnjih poslova Marco Minniti je saopštio da nije bilo jasno da li je napad bio u planu, ali je dodao da su Kosovari "planirali putovanje na teritorijama džihada", i da su, nakon što su čuli o napadu u Londonu, "izrazili divljenje i mogućnost izvođenja napada u Italiji".\nKosovske vlasti još se nisu oglasile po ovom pitanju.\nKosovo se, prema istraživanju kosovskog Centra za sigurnosne studije, smatra zemljom sa najvišim brojem stranih boraca u Siriji i Iraku u odnosu na broj stanovnika zemlje iz koje dolaze.\nOsnovni sud u Prištini je prošle godine kaznio 31 osobu zbog terorizma; fotografija iz jedne od akcija hapšenja na Kosovu, 2015.\nInače, oko 316 osoba sa Kosova učestvovalo u konfliktima na Bliskom istoku, među kojima 44 žene i 27 dece, pa je to nateralo Skupštinu da usvoji zakon koji zabranjuje odlazak Kosovara na strana ratišta i predviđa kazne od pet do 15 godina zatvora.\nNadležni iz Ministarstva unutrašnjih poslova kazali su da je tokom poslednje godine uočen pad u broju odlazaka Kosovara na strana ratišta.\nMinistar Skender Hiseni izjavio je u sredu da se Kosovo nalazi u fazi postradikalizacije i da je cilj ne samo da se spreči odlazak Kosovara na strana ratišta, već da se spreči da oni koji su ratovali tamo i vratili se ne utiču negativno na ostali dio populacije.\nVeruje se da se u ratnim zonima nalazi još 140 ljudi sa Kosova, a da se na Kosovo vratilo njih 117.


RTCG - Radio Televizija Crne Gore - Nacionalni javni servis :: Košarka :: Hjuston i Boston još u igri\n02. 05. 2013. 10:25 >> 11:31 0\nHjuston i Boston još u igri\nKošarkaši Boston Seltiksa savladali su Njujork Nikse u gostima sa 92:86 i tako su smanjili na 3-2 u pobjedama u prvoj rundi NBA plej-ofa.\nIsto su učinili i Hjuston Roketsi pobjedom u Oklahomi nad Tanderom sa 107:100, dok je Indijana povela sa 3-2 u pobjedama pošto je na svom parketu bila bolja od Atlante 106:83.\nU trijumfu Hjustona fantastičan je bio Džejms Harden sa 31 poenom, 8 skokova, 3 asistencije i samo 3 izgubljene lopte.\nOmer Ašik imao je 21 poen i 11 skokova, Fransisko Garsija upisao je 18, a Patri Beverli je odlično zamjenio i dalje povrijeđenog Lina sa 14 poena i 8 skokova.\nTanderu nije pomogao ni sjajni Kevin Djurent sa 36 poena i po 7 skokova i asistencija. U odsustvu Vestbruka koji neće igrati do kraja sezone, istakli su se Redži Džekson sa 20 poena i Serž Ibaka sa 14 poena i 9 skokova.\nSeltiksi su iznenadili Njujork u Medison Skver Gardenu – Džef Grin ubacio je 18 poena, Bas i Teri upisali su po 17, Pol Pirs 16 poena, a briljirao je Kevin Garnet sa 16 poena, 18 skokova i 5 asistencija.\nNikse je predvodio Karmelo Entoni sa 22 poena, Felton je imao 21 poen, 6 skokova i 4 asistencije, Smit je dao 14, a Šampert 12 poena.\nNjujork nije pobijedio u plej-of seriji još od 2000. godine i vidjećemo može li Boston da postane prvi NBA tim koji je preokrenuo poslije zaostatka od 3-0 u pobjedama.\nDejvid Vest vodio je Indijanu do pobjede sa 24 poena, Pol Džordž imao je 21 poen, 10 skokova i 5 asistencija, Hibert je postigao 18 poena, a Džordž Hil je upisao 15 poena i 10 asistencija.\nZa Hokse su Horford i Smit ubacili po 14 poena, dok je Devin Heris imao 13. Ipak, šesti meč igra se u Atlanti, u kojoj Pejsersi imaju 13 poraza u nizu.


Manojlović na Andrićevom vencu / Foto I. Marinković\nLider "Kreni-promeni" Savo Manojlović ovakav potez, o kojem se još nisu odredile brojne druge ekološke organizacije, obrazložio je time da je način na koji je ukinuta Uredba o projektu "Jadar", kako je rekao, velika prevara i da je namera vlasti da se "Rio Tinto" vrati posle izbora. On sada postavlja dva nova uslova: da se Uredba ukine na pravno ispravan način i da se uvede moratorijum na eksploataciju bora i litijuma.\nEkološki ustanak i članice Saveza ekoloških organizacija Srbije (SEOS) nisu još odlučili da li će nastaviti sa protestima "Srbija nije na prodaju", koje je Manojlović zakazao za sutra u 19 sati ispred zgrade Predsedništva. Kada su oni protestovali, pokret "Kreni-promeni" je, zadovoljan ispunjenjem zahteva o promeni Zakona o referendumu i narodnoj inicijativi i Zakona o eksproprijaciji, obustavio svoje učešće u blokadi saobraćajnica.\nSEOS je saopštio u utorak, dan nakon razgovora udruženja "Ne damo Jadar" sa premijerkom Anom Brnabić, da je na sastanku dogovoreno da će inspekcije izaći na teren u najkraćem roku da ispitaju zagađenje i da utvrde nastalu štetu.\nPremijerka je u utorak razgovarala sa predstavnicima udruženja, a na sastanku im je preneto da je Ministarstvo za zaštitu životne sredine ukinulo Rešenje o strateškoj proceni uticaja na životnu sredinu i da su ostali akti automatski poništeni, ukidanjem te uredbe.\nDOBRA VOLJA ZA MORATORIJUM\nPREDSTAVNICI SEOS predložili su na sastanku sa premijerkom donošenje Zakon o zabrani istraživanja i eksploatacije ruda koje u svom sastavu imaju litijum i bor. Kako navode, rečeno im je da postoji dobra volja, ali da nema dovoljno vremena da se sprovede procedura donošenja tog zakona do 15. februara, kad se raspušta parlament. Dodaju da su im zasmetale, kako kažu, premijerkine političke insinuacije, jer, navode, problem nije politički, već državni i nacionalni.\nprotest Rio Tinto Kreni Promeni Savo Manojlović


Dok neki tu proceduru smatraju varvarskom, drugi upozoravaju na nasilne posledice s kojima bi mogle da se suoče žene koje ne mogu da obezbede dokaz da su device.\nPrema navodima Svetske zdravstvene organizacije, provera nevinosti žene sprovodi se u najmanje 20 zemalja u svetu, a ponekad se ona vrši prinudno, pošto porodice, partneri ili potencijalni poslodavci koriste žene za procenu časti ili socijalne vrednosti.\nU Evropi se, prema navodima SZO, testovi vrše u Belgiji, Holandiji, Velikoj Britaniji, Švedskoj i Španiji, prenosi Rojters.\nU Francuskoj provera nevinosti najčešća praksa među muslimanima, kao i među pojedinim romskim porodicama koje traže dokaz da je devojka devica pre stupanja u brak.\nUjedinjene nacije upozorile su da su takvi testovi bolni, neprecizni i da predstavljaju kršenje ljudskih prava, ocenivši da za njih nema mesta u modernom društvu.\nAli, nisu svi saglasni s time, a neki sturčnjaci upozoravaju na neželjene posledice predložene zabrane provere nevinosti u Francuskoj, koja je deo šireg predloga zakona o islamskom separatizmu, koji će se pred parlamentom naći sledećeg meseca.\nKako objašnjavaju lekari, žene bi mogle da plaćaju prekomerne naknade za ilegalne testove ili rizikuju da se suoče s nasilnim ponašanjem članova porodice, bilo da je reč o partnerima ili budućoj rodbini s strane supruga, ako nemaju dokaz o svojoj nevinosti.\n"Kažnjavanjem lekara zatvoriće se jedina vrata za pacijente, gde bi oni mogli da nađu pomoć i dobiju savet. To nesumnjivo promoviše crno tržište za dobijanje potvrde, što će sumnjive apoteke skupo naplatiti", kaže ginekolog iz Pariza i glavni lekar u prihvatilištu za žrtve nasilja "Mezon de Fam" Gada Hatem Gancer.\n"TO JE PONIŽAVAJUĆE" Pakistanski sud ZABRANIO proveru nevinosti nakon silovanja\nUŽIVO, MORNAR - ZVEZDA Rovovska borba u Baru, Vajthed deli lopte kao na tacni, ali je Dobrić gazda ovog derbija!


Početna/BBC vesti/Korona virus, Rusija, EURO 2020 u fudbalu: Zabrinjavajući skok broja zaraženih ohladio rusku fudbalsku groznicu\nGradonačelnik Moskve govorio je o „eksploziji” novog broja slučajeva, a vlasti kažu da su brojke blizu vrhunca od prošle godine.\n„Pokazao se agresivnijim, širi se brže. I najneugodnije od svega: da bi mu se oduprlo, broj antitela u organizmu mora da bude gotovo dvostruko veći nego protiv virusa iz kineskog Vuhana”, rekao je Sobjanin.\nGlavni prestonički lekar za Kovid Denis Potsenko priznao je da je situacija teška, ali je rekao da se zdravstveni sistem prilagođava ubrzano promenljivim uslovima „na fleksibilan način”.\nGradonačelnik Sergej Sobjanin istakao je da je čitav region „na raskrsnici mnogih puteva”.\n„Zato nam treba pouzdana odbrana od ove bolesti, protiv hiljade novih smrti među Moskovljanima”, napisao je on na sajtu grada.\nMoskva je uvela neka od najstrožih mera ograničenja u čitavoj Rusiji poput „neradne” nedelje kako bi smanjila broj ljudi koji koriste javni prevoz.\nSociolog Denis Volkov iz centra Levada, koji je sproveo pet anketa prošle godine, smatra da su mnogi Rusi očigledno zauzeli stav „čekaću da vidim”.\n„Prvo, ljudi su rekli da ne žele da budu vakcinisani zato što je to nova bolest, a vakcina je napravljena suviše brzo”, kaže on.\nZatim, polovina je rekla da ne veruje u brojke o Kovidu: „Neki misle da su brojke potcenjene, neki da su precenjene, kako bi se bolje prodavale maske i jednokratne rukavice.”\nAli, upitan da li bi u Rusiji moglo doći do obavezne vakcinacije za čitavu populaciju, on kaže da „taj potez nije razmatran u ovom trenutku”.\nLider čvrste ruke Ramzan Kadirov otišao je čak toliko daleko da upozori ljude u južnoj republici Čečeniji da će vlast „biti primorana da se okrene strogim restriktivnim merama” ukoliko se tempo vakcinisanje ne poboljša.\nInstagram uneo novinu: Od sada se možete oglašavati i na Instagram Reels-u\nBig news from Belgrade – Dragan Tomic promoted to VP of Engineering at Microsoft


Divna koliba napravljena od recikliranog drveta u Norveškoj - Gradjevinarstvo.rs\nDivna koliba napravljena od recikliranog drveta u Norveškoj\nPoslednji projekat arhitektonskog biroa TYIN Tegnestue predstavlja vraćanje njihovim korenima sa projektovanjem lepe kolibe od recikliranog drveta na štulama koja nadgleda neravni norveški okoliš. Nazvana „Lyset paa Lista“, ova jedinstvena drvena koliba je naručena od strane grupe od 50 lokalnih zemljoposednika i realizovana je samo za tri nedelje uz pomoć studenata.\nMeštani u udaljenom nordijskom okrugu Lista su angažovali biro TYIN Tegnestue da stvori arhitektonsko delo koje će privući posetioce i potencijalne investitore u ovu oblast. Tako da su uz pomoć studenata arhitekture iz Meksika i Norveške oni stvorili malu drvenu kolibu u kojoj ljudi mogu da iskuse prelepe pejzaže ovog regiona.\nKolibi se pristupa preko povišenog puta koji je dugačak preko 50 metara, a koji služi i kao izdignuta terasa, i njene prave linije i forma predstavljaju jasan kontrast sa složenom i neravnom prirodom okruga Lista.\nZgrada je napravljena od norveškog drveta i recikliranih prozora, a njeni temelji su postavljeni na drvenim štulama koje su uronjeni u peskovito tlo, i imaju nizak uticaj na samu okolinu. Unutrašnjost kolibe je ispunjena sa prirodnim svetlom, a ekrani i panoi prikazuju sve potrebne informacije o tom području zainteresovanim investitorima.\nIzgradnja drvene kolibe je završena za samo tri nedelje, a projekat je zaživeo zahvaljujući lokalnom stanovništvu koji su ljubazno doprineli graditeljima dajući im hranu, smeštaj, materijal, alate i mašine kako bi se ostvario ovaj drveni san.


Vasilić: Građani treba da spreče privatizaciju javne svojine - Dijalog.net\nNaslovna Borba protiv korupcije Vasilić: Građani treba da spreče privatizaciju javne svojine\nPostavljeno 20. July 2020.\nBeograd, 20. jul 2020. – Članica Saveta Vlade Srbije za borbu protiv korupcije Jelisaveta Vasilić je upozorila da bi građani treba da spreče privatizaciju javne svojine koja bi imala nesagledive posledice.\n„Pošto nam je korupcija demokratske vlasti uništila privredu pljačkaškim privatizacijama, sada ova vlast počinje da privatizuje pirodna bogatsta, dobra od javnog interesa i dobra u opštoj upotrebi, što predstavlja sve zajedno javnu svojinu građana. Ako se privatizacija javne svojine ne spreči to će imati nesagledive posledice po naše živote“, navela je ona za portal Direktno.rs.\nKako je istakla, svaka država ima javnu svojinu i sve države tu svojinu čuvaju, ona nije na prodaju ni u jednoj zemlji, jer se tom svojinom obezbeđuje minimum egzistencije svih žitelja jedne zemlje, odnosno to je ono bez čega se život ne može zamisliti (vode i vodotokovi, planina i šume, državno poljoprivredno zemljišta, trgovi, ulice, parkovi, mreže komunikacije).\n„Kada je došla ova vlast, odmah je pokazala da će vršiti privatizaciju državnog poljoprivrednog zemljišta, jer to je uglavnom ostalo neprivatizovano za vreme prethodne vlasti. Kao član Saveta samoinicijativno sam odnela gospodinu (Aleksandru) Vučiću lično pisano obrazloženje da je državno poljoprivredno zemljište prirodno bogatstvo u javnoj svojini i da ne može da se prodaje. Nije komentarisao samo mi je postavio jedno pitanje, zašto Savet nije reagovao kada je prodavana jedna od uljara uz koju je prodato oko 20 hektara državnog zemljišta“, navela je Vasilić.\nDodala je da joj je ta prodaja bila nepoznata i da je Vučiću rekla da „nije nikakav problem ugovor o prodaji javne svojine oglasiti apsolutno ništavim, jer je takav ugovor ništavan zbog protivnosti sa zakonima“.\n„Predsednik nije odreagovao, ali je počeo ubrzano da prodaje velike poljoprivredne državne kombinate, Arapima, Ircima, Mađarima i drugima i to potpuno netransparentno, tako da se ni ne zna šta je od te imovine prodato, dato ili poklonjeno, kome, u kom postupku i po kojoj ceni“, navela je Vasilić.\nPo njenim rečima, „nema dana da se u javnosti ne pojavi tekst o otuđenju javne svojine, ali Savet ne može da odreaguje, jer ne raspolaže sa dokazima“.\n„Pored mnogobrojnih zahteva da nam vlast dostavi neke ugovore o javno privatnom partnerstvu, ta dokumentacija je Savetu ostala nedostupna„, istakla je Vasilić.\nOna je kazala da je „u zemlji u kojoj nema demokratije smešno verovati i očekivati da će Ministarstvo pravde i Agenicija za borbu protiv korupcije da se bore za zaštitu javne svojine sa onima kojima partijski pripadaju“.\n„Savet za brobu protiv korupcije piše izveštaje, upozorava na korupciju, ali sve teže i bezuspešnije, jer je Vlada počela da u Savet dovodi svoje partijske članove ili simpatizere vlasti i pitanje kada će Vlada odlučiti statusno da promeni funkciju Saveta da bi onemogućila glas za zaštitu javne svojine. Zato smatram da su građani ti koji zajedno i zakonito najbolje mogu da se izbore za zaštitu svoje javne svojine od svih onih koji je svojataju, prisvajaju, otuđuju, ali i poklanjaju rodbini, prijateljima, kumovima i ostalim grabljivicama“, navela je Vasilić.\nPrethodno 35 godina brisanja granica u Evropi\nSledeće Miletić: Ako u društvu postoje dve paralelne realnosti, nemoguće je graditi demokratiju\nTop Tags Srbija i Evropska unija evropske integracije konkurs Vlada Republike Srbije lokalna samouprava Civilno društvo mediji vladavina prava OCD ljudska prava Evropska komisija istraživanje mladi Društvo Evropska unija


Izviđaj u toku - Cetinjski List\nNaslovna » Izviđaj u toku\nAutor RTV Cetinje March 31, 2022 3:36 pm\nFoto: Adžića krivina/Cetinjski list 050921\nJoš traje izviđaj o ulozi gradonačelnika Budve u razbijanju barikada na Adžića krivini na Cetinju 5. septembra prošle godine.\nOsnovno državno tužilaštvo u Cetinju u predmetno krivično – pravnoj stvari do sada je prikupilo obavještenja od predsjednika opštine Budva Marka Carevića i od deset drugih lica u svojstvu svjedoka – saopšteno je Radio Cetinju iz Osnovnog državnog tužilaštva.\nIz tužilaštva je izostao odgovor na pitanje da li će i kada Carević biti ponovo saslušavan ali je bez dodatnih objašnjenja rečeno da je “u navedenom predmetu u toku postupak izviđaja u kojem je naloženo odgovarajuće vještačenje.”\nPredsjednik Opštine Budve Marko Bato Carević 7.oktobra 2021.g je saslušan u Osnovnom državnom tužilaštvu na Cetinju .\nOn je, kako je ranije pisao Cetinjski list, saslušan zbog upotrebe mehanizacije, koja je njegovo vlasništvo, a koja je korišćena tokom razbijanja građanskih barkada 5. septembra 2021.g u prijestonici Crne Gore.


DNS: Raditi na konsolidaciji Gradskog odbora Banjaluka\nFoto: N.N. | DNS: Raditi na konsolidaciji Gradskog odbora Banjaluka\nSrna 07.12.2018 10:52\nBANJALUKA - Povjereništvo Demokratskog narodnog saveza (DNS) Banjaluka održalo je sastanak radne grupe koja će u narednom periodu raditi na konsolidaciji Gradske organizacije i na sprovođenju izbora u Organizaciji mladih.\nPredsjednik Republičke organizacije mladih DNS-a i član Povjereništva Borivoj Obradović upoznao je kolege o predstojećim aktivnostima s ciljem realizacije odluka Predsjedništva stranke i Povjereništva za Banjaluku, saopšteno je iz DNS-a.\nOn je istakao da Organizacija mladih nije samo prostor za okupljanje i aktivnosti mladih, već i jedan od stubova stranke, čija je misija da bude nosilac zdravih i konstruktivnih ideja, ali i novih lica na političkoj sceni Republike Srpske.\nOn je izrazio zadovoljstvo odlučnošću, optimizmom i energijom mladih i uvjerenje da će DNS biti i ostati jedan od nezaobilaznih faktora kada je riječ o Banjaluci, ali i cijeloj Republici Srpskoj.\nČlan Povjereništva Maja Jovanović istakla je da je politika DNS-a politika dosljednosti, konstruktivnih ideja i konkretnog rada, te da je ponosna što se mladi DNS-a ne bave negativnim temama koje pojedinci žele da nametnu u medijskom prostoru Srpske.\nNa sastanku je zaključeno da ljudi koji su spremni da istrpe pritisak onih koji nemaju dobre namjere, te ostanu dosljedni sebi i svojoj organizaciji, ne treba da strepe za budućnost.\nMladi DNS-a poručili su i to da će na najbolji mogući način iskoristiti priliku novog početka koja im je pružena, te da će sada inicijativa i drugačije mišljenje biti najveće vrijednosti nove omladinske organizacije.\nSve aktivnosti u vezi sa izborima u gradskoj Organizaciji mladih trebalo bi da budu sprovedene do kraja godine.


Consult ADQM - Portal Kvalitet\nAgencija za konsalting i menadžment poslove „Consult ADQM“ iz Beograda, bavi se konsalting poslovima i obukama zaposlenih u domenu različitih sistema menadžmenta, inovacija i unapređenja poslovanja.\nOsnivač i vlasnik Consult ADQM je Snežana Pavićević, dipl.maš.ing - Vodeći proverivač za ISO 9001, ISO 14001 i OHSAS 18001 i proveravač za ISO 50001 u YUQS i DAS sertifikacionom telu. Član komisije TC176/CASCO Instituta za standardizaciju Srbije. Predavač i konsultant sa više od 15 godina radnog iskustva u implementaciji i obukama različitih standarda sistema menadžmenta. Do sertifikacije dovela je više od 20 organizacija, do akreditacije više od 30, radila na raznim međunarodnim projektima. Sertifikovan konsultant za inovacije, CENTRIM (Centar za istraživanje u inovacionom menadžmentu) Univerziteta Brajton, UK, sertifikovan PECB trener, konsultant EDBR, IFC.\nConsult ADQM je specijalozovan za konsalting usluge i impementacije zahteva:\nsistem menadžmenta kvalitetom ISO 9001,\nsistem upravlanja zaštitom životne sredine ISO 14001\nsistema upravljanja zaštitom zdravlja i bezbednošću na radu OHSAS 18001\nsistema menadžmenta bezbednošću informacija ISO/IEC 27001,\nakreditacija laboratorija za ispitivanje i etaloniranje ISO/IEC 17025,\nakreditaciju sertifikacionih tela za sertifikaciju proizvoda EN 45011 i\nMatični broj: 64496662


Vesti online / Vesti / Svet / Tramp: Ne dozvolimo da političko nasilje pusti korene u SAD\nTramp je rekao da je obavešten o celom slučaju i poručio da će pošiljaocu paketa biti suđeno "do najdaljih granica koje zakon podrazumeva".\n- Ovi teroristički akti su odvratni i za njih nema mesta u našoj državi. Nikada ne smemo da dozvolimo da političko nasilje pusti korene u Americi - rekao je Tramp, prenosi AP.\n* Najmanje 800 američkih vojnika kreće na granicu sa Meksikom\n* De Niro pozvao građane na glasanje: Vaš glas je moćniji od bombi\nMuškarac koji je uhapšen a koji se dovodi u vezu sa slanjem paketa, identifikovan je kao Cezar Sajok (56), i ključni je a možda i jedini osumnjičeni u tom slučaju, izjavio je danas neimenovani policijski zvaničnik, a preneo je Rojters.\nTaj zvaničnik je želeo da ostane anoniman, a kazao je da se hapšenje dogodilo na parkingu prodavnice autodelova u gradu Plantejšon na Floridi.\nPrethodno je AP preneo da je portparolka Ministarstva pravde Sara Isgur Flores saopštila da je danas uhapšena jedna osoba u vezi sa tim slučajem, a da će federalne vlasti objaviti više informacija na konferenciji za novinare.


Avion Boing 737 MAX obavio je prvi putnički let u Evropi od 2019. godine, kada su letelice američkog proizvođača vazduhoplova bile prizemljene nakon dva fatalna pada u kojima je poginulo 346 osoba.\nLet je u sredu realizovala avio-kompanija TUI flaj na liniji Brisel - Malaga, avionom Boing 737 MAX 8 starim tri godine, izveštava specijalizovani portal simpleflying.com.\n"Avion 737 MAX vratio se u službu letom iz Brisela u Alikante i Malagu", objavila je kompanija TUI flaj.\nEvropska agencija za bezbednost vazdušnog saobraćaja (EASA) odobrila je 27. januara ove godine povratak ovog modela aviona u promet, dva meseca nakon što je to učinila američka Federalna uprava za avijaciju (FAA).\nBoing 737 MAX povučen je iz saobraćaja u martu 2019. nakon dva pada u roku od samo pet meseci.\nPrva nesreća, u kojoj je živote izgubilo 189 putnika, dogodila se u oktobru 2018. godine kada je pao avion Lajon Era u Indoneziji, a drugi pad, u kojem je poginulo 157 ljudi, desio se na letu kompanije Etiopijan Erlajns u martu 2019.\nAmerički proizvođač aviona, Boing, izvršio je nakon zabrane letova za 737 MAX potrebne dorade i izmene kompjuterskog programa u kokpitu koje su dovođene u vezu s nesrećama, i sproveo novu obuku za pilote.


LAVROV: Zapad iznenada “progledao” u situaciji sa Avganistanom – Nacionalist\nLAVROV: Zapad iznenada “progledao” u situaciji sa Avganistanom\nby nacionalist September 2, 2021, 3:54 pm 1.9k Views\nSTIČE se utisak da je sad Zapad odjednom „progledao“ u situaciji sa Avganistanom, ali ne treba u potpunosti verovati poslednjim izjavama američkog rukovodstva o tome da je nastupio kraj ere širenja demokratije, smatra ministar spoljnih poslova Rusije Sergej Lavrov.\nLavrov je podsetio na nedavnu izjavu predsednika SAD DŽoa Bajdena o tome da odlazak Vašingtona iz Avganistana označava kraj ere vojnih akcija čiji je cilj širenje demokratije, istakavši da je siguran da će Amerika nastaviti da nameće svoje vrednosti bez upotrebe vojske.\nMeđutim, Lavrov se nada da je Zapad izvukao pouke iz situacije u Avganistanu.\n– Kako kažu, pametan čovek ipak uči na greškama i to na svojim. Ako su sada zapadne kolege naučile lekciju, verovatno će u svetu postati malo mirnije – uveren je ministar.\nOn je dodao da Rusija zasad ne planira da deluje kao posrednik između „Talibana“ (teroristička organizacija zabranjena u Rusiji) i drugih snaga u Avganistanu.\n– Odavno pozivamo talibane i sve druge etničke i političke grupe u Avganistanu da se dogovaraju o formiranju inkluzivne prelazne vlade. Sada nemamo u planu da na tim pregovorima budemo posrednici, po mom mišljenju to niko ne planira. Svi su zainteresovani za to da se talibani i drugi etnički i politički lideri u Avganistanu dogovore. Takve signale šalju i zapadne zemlje, i Kina, i zemlje Srednje Azije – precizirao je šef ruske diplomatije.\nOsvrnuo se i na poslednju provinciju u Avganistanu koja nije pod kontrolom talibana – Pandžšir, rekavši da se nada da talibani ipak neće realizovati pretnje da će pokrenuti operacije u provinciji, te da će započeti dijalog sa drugim snagama u Avganistanu.


Broj potvrđenih slučajeva koronavirusne infekcije u Sloveniji skočio je na 141 do petka u 14 sati po lokalnom vremenu, što je u odnosu na četvrtak uveče više za 45, rekla je šefica Nacionalnog instituta za javno zdravstvo Nina Pirnat.\n“Epidemiološka situacija u Sloveniji prešla je u drugu fazu, što znači da sa svim merama koje preduzimamo treba i da ograničavamo socijalne kontakte naviše što možemo kako bismo na najbolji mogući način sprečili širenje zaraze”, rekla je Pirnat konferencija za novinare koju je prenosila uživo na veb stranici državne novinske agencije STA.\nPirnat je rekla da početni podaci govore da je većina novopotvrđenih slučajeva u glavnom gradu Ljubljani.\nU četvrtak uveče, Slovenija je izbijanje koronavirusa u zemlji proglasila epidemijom na preporuku Nacionalnog instituta za javno zdravstvo, te zadužila službu civilne zaštite za koordinaciju mera za borbu protiv širenja virusa.\nPored toga, bolnice su počele da primaju samo pacijente sa kliničkim simptomima koji zahtevaju bolničko lečenje, dok će pacijenti sa blagim kliničkim simptomima morati da ostanu kod kuće.\nSlovenija je već preduzela određene mere kako bi suzbila širenje zaraze poput rada od kuće, zatvaranja škola, ograničenja prelaska granice sa Italijom i ograničenja javnih okupljanja.


Džonson: Odnosi sa Rusijom su zatrovani | Restart Magazin\nDžonson: Odnosi sa Rusijom su zatrovani\n20/01/2020 20/01/2020 Urednik\tBoris Dzonson, Rusija, Velika Britanija, Vladimir Putin\nBritanski premijer Boris Džonson kazao je juče ruskom premijeru Vladimiru Putinu da „neće biti normalizacije odnosa između dve zemlje“ dok Moskva ne okonča „destabilizujuće aktivnosti“ koje ugrožavaju bezbednost Britanije.\nU prvom susretu od kako je Džonsonova Konzervativna partija ubedljivo pobedila na izborima prošlog meseca, britanski premijer je kazao ruskom predsedniku da su još uvek ljuti zbog pokušaja ubistva Sergeja Skripalja, bivšeg ruskog obaveštajca.\nDžonsonov portparol kazao je da se britanski premijer sastao sa Putinom na marginama samita o Libiji u Berlinu. „Jasno je stavio do znanja da Britanija neće menjati poziciju o Solzberiju, bezobzirnoj upotrebi hemijskog oružja i pokušaju ubistva nevinih ljudi na britanskoj teritoriji. Kazao je da se takav napad ne sme ponoviti“, navodi se u saopštenju.\n„Premijer je kazao da neće biti normalizacije naših bilateralnih odnosa dok Rusija ne okonča destabilizujuće aktivnosti koje ugrožavaju Britaniju i naše saveznike i podrivaju bezbednost naših građana i naše kolektivne bezbednosti, navodi se u saopštenju.\n← Trampov savetnik za Evropu i Rusiju pod bezbednosnom istragom\nEvropski parlament glasa o Bregzitu 29. januara →\nKako da ne zaboravite lozinke


Ministarstvo odbrane: Medija monitoring ne služi za promociju Vulina\n29. mart/ožujak, 2020.\nMinistarstvo odbrane Srbije saopštilo je u nedelju da je javna nabavka za usluge medija monitoringa deo godišnjeg plana javnih nabavki tog ministarstva za 2020. godinu, koji je donet početkom godine, a njeno pokretanje planirano za mart mesec.\nPrethodno je više nevladinih organizacija i predstavnika nekih političkih stranaka zatražilo smenu ministra odbrane Aleksandra Vulina, jer je, kako navode, u toku vanrednog stanja zbog pandemije virusa korona raspisana javna nabavka usluge merennja njegovog rejtinga i popularnosti.\nMinistarstvo odbrane navodi da je Uprava za odnose sa javnošću u skladu sa zakonom i funkcionalnim nadleznostima pokrenula ovu nabavku jer su sve organizacijske celine Ministarstva odbrane i Vojske Srbije obavezne da realizuju svoje redovne i planske zadatke kao i dodatne zadatke proistekle iz odluke o uvođenju vanrednog stanja.\nDodaje se da je ta nabavka jedan od načina sagledavanja i unapređenja rada Uprave za odnose sa javnošću, kao i da opravdanost takve aktivnosti "potvrđuje podatak da su Ministarstvo odbrane i Vojska Srbije institucija u koju građani Srbije imaju najviše poverenja".\nVulin i medicinski tim iz Kine odali poštu stradalima u NATO intervenciji\n404p | 6,5MB\n"Ministar odbrane Aleksandar Vulin niti je tražio navedenu nabavku niti ona ima bilo kakve veze sa ličnim rejtingom osobe koja obavlja javnu funkciju, već se odnosi na rejting ministra odbrane ko god da obavlja ministarsku funkciju i samo je jedan od pokazatelja ukupne medijske eksponiranosti Ministarstva odbrane i Vojske Srbije", navedeno je u saopštenju.\nDodaje se da Uprava za odnose sa javnošću Ministarstva odbrane više od deset godina pribavlja uslugu "media monitoringa", koji sadrži standardne zahteve - pres-kliping, elektronski kliping, veb-kliping, prenos medijskih objava, naslovne strane štampanih medija, alarm-kliping i eksponiranost ministra odbrane na mesečnom nivou u medijima.\nU saopštenju su podsetili da su to ministarstvo neke redakcije "napadale i prethodnih godina za istu stvar", bez obzira što sva ostala ministarstva u Vladi imaju iste nabavke, pa je, kako su ocenili, "interesantno da im je zanimljivo samo Ministarstvo odbrane".\nNVO i deo opozicije: Politička kampanja u vreme vanrednog stanja\nKoalicija za nadzor javnih finansija pozvala premijerku Anu Brnabić da podnese Skupštini Srbije predlog za razrešenje ministra odbrane Aleksandra Vulina, jer kako kažu, "u vanrednom stanju sredstva troši na politički marketing i merenje sopstvene popularnosti".\n"Ministarstvo odbrane, na čijem je čelu Aleksandar Vulin, pokrenulo je 25. marta 2020. godine, za vreme trajanja vanrednog stanja, postupak javne nabavke Usluga ispitivanja rejtinga ministra", navela je koalicija koju čini više nevladinih organizacija iz Topličkog okruga, Podrinja, Užica, Majdanpeka i Bečeja.\nOni su ocenili da nosilac visoke javne funkcije, u ovom slučaju ministar Vulin, koji u vreme vanrednog stanja vodi sramnu političku kampanju i budžetska sredstva troši na trivijalni politički marketing i merenje sopstvene popularnosti, nije dostojan poverenja građana.\nSmenu ministra Vulina zatražio je i zamenik predsednika opozicione Stranke slobode i pravde (SSP) Borko Stefanović.\n“Ta nabavka raspisana je 25. marta, kada je u Srbiji bilo 384 slučajeva pozitivnih na korona virus, dok su četiri osobe izgubile život”, naveo je Stefanović u pismu predsedniku Srbije Aleksandru Vučiću i premijerki Brnabić, te dodao da će u slučaju da ne smene Vulina, to biti dokaz da je i njima sopstveni rejting važniji od ljudskih života.


Pet godina robije za nesavjesnog tužioca Božu Mihajlovića | Vidiportal - Regionalni info portal!\nHome Novosti Pet godina robije za nesavjesnog tužioca Božu Mihajlovića\nPet godina robije za nesavjesnog tužioca Božu Mihajlovića\nDržavni tužilac Božo Mihajlović osuđen je na pet godina zatvora zbog produženog krivičnog djela – nesavjestan rad u službi. Sutkinja Suda BiH Amela Huskić prihvatila je svih deset tačaka optužnice Tužilaštva BiH, te je osudila suspendiranog Mihajlovića zbog nestanka više stotina hiljada maraka novca koji je bio u sefovima državnog tužilaštva, a koji je prethodno oduzimam u krivičnim istragama.\nJedan od predmeta iz kojih je nestao novac je – predmet protiv Saše Milakovića, člana Zemunskog klana protiv kojeg je Tužilaštvo BiH obustavilo istragu nakon što je u javnost plasirao priču o nestanku novca. Istovremeno, predmet protiv Mihajloviceve daktilografkinja Sedine Beridan Zuhrić predmet je spušten na entitetski nivo.\nDaktilografkinja uzela novac\nOptužnica protiv Mihajlovića je potvrđena 2. jula 2018. godine, a četiri mjeseca kasnije on je odbio da se izjasni o krivici, nakon čega je Sud konstatovao da negira krivnju.\nOptužba je saslušala više od 40 svjedoka, među kojima su državni tužioci Oleg Čavka, Dubravko Čampara, Diana Kajmaković i Mirza Hukeljić.\nRanije je u završnoj riječi Tužilaštvo ocijenilo da je dokazalo da je Mihajlović propustio da vrši nadzor nad radom svoje daktilografkinje, koja je, prema navodima Tužilaštva, otuđila 225.762 KM – novac koji je bio privremeno oduzet u više predmeta.\nAdvokat Mihajlovića Vlado Adamović u završnoj riječi je kazao da postoji više pravnih stvari zbog kojih se u ovom predmetu ne može donijeti osuđujuća presuda.\nPrema njegovim riječima, strašna je greška napravljena razdvajanjem optuženih, jer su njihove radnje u uzročno-posljedičnoj vezi.\nPodsjetimo, predmet u kojem je osumnjičena daktilografkinja prebačen je u Tužilaštvo Kantona Sarajevo.\nČlan prvog tima\nMihajlović je jedan od prva četiri tužioca koji su izabrani u Tužilaštvo BiH odlukom Visokog sudskog i tužilačkog vijeća BiH u januaru 2003. godine, a za rukovodioca Posebnog odjela za organizirani kriminal, privredni kriminal i korupciju imenovan je u martu 2010. godine, a od 2012. godine bio je zamjenik glavnog tužioca. Na ovim funkcijama je ostao sve do početka marta 2017. godine kada podnosi ostavku na mjesto rukovodioca Posebnog odjela za organizovani kriminal, privredni kriminal i korupciju.\nVSTV BiH je martu 2017. godine prihvatio zahtjev Ureda disciplinskog tužioca VSTV-a BiH i Mihajlovića privremeno suspendovao s funkcija zamjenika glavnog tužioca i tužioca Tužilaštva BiH zbog istrage koja se vodila protiv njega.\nPrevious articleKo je organizirao prostituciju u Čeliću?\nNext articleSprema se poskupljenje goriva u BiH\nINTERNI IZVJEŠTAJ TUŽIOCA PREDRAGA TOMIĆA TEŠKO OPTUŽUJE: “Gordana Tadić stopirala hapšenje...\nBanjaLuka: Udario u cjenovnik benzinske pumpe